text:
Skrivar tú trygging verður eisini leitað eftir øðrum endingum av orðinum sum t.d. tryggingar og tryggingarvirksemi.
Skrivar tú ?trygging verður leitað eftir orðum sum t.d. lívstrygging og lívstryggingar.
Skrivar tú ”trygging” verður einans leitað eftir júst hesum sniðnum av orðinum.
Nr. 75 28. juni 2016
Kunngerð um yvirvøku og tálming av lúsum á alifiski, sum seinast broytt við kunngerð nr. 106 frá 15. juli 2019
(Lúsakunngerðin)
Við heimild í § 9, § 46, stk. 1 og § 48, stk. 2 í løgtingslóg nr. 16 frá 23. februar 2001 um djórasjúkur, sum broytt við løgtingslóg nr. 18 frá 8. mai 2008, verður ásett:
§ 1. Endamálið við kunngerðini er at minka um útbreiðsluna av laksalús soleiðis, at skaðaárinið á fisk í aliútbúnaði og á villan fisk verður sum minst, umframt at minka um og at niðurberja mótstøðuførið hjá laksalús.
§ 2. Í hesi kunngerð merkir:
1) Alifiskur: Laksafiskur, Salmonidae, og havfiskasløg, sum verða ald á alistøðum á landi og alistøðum á sjónum.
2) Lús á alifiski: Lús av sløgunum laksalús, Lepeophterius salmonis, seiðalús, Caligus elongatus, og toskalús, Caligus curtus.
3) Vaksin kvennlús: Kynsbúgvin kvennlús við ella uttan eggjasekkjum.
4) Smáar flytførar laksalýs: Lús, ið er <5mm til longdar, t.e. preadult kalllús 1 og 2 og preadult kvennlýs.
5) Stórar flytførar laksalýs: Lús, ið er >5mm til longdar, t.e. preadult kvennlús 2 og kynsbúnar kalllýs.
6) Lús á menningarstigi, sum rørir seg: Vaksin ella hálvvaksin, preadult, lús.
7) Reinsifiskur: Ymisk fiskasløg, sum kunnu brúkast til at tálma talinum av lúsum í einum alibrúki.
8) Viðgerð: Avlúsing við heilivági, annaðhvørt við baði ella fóðri, ella aðrir hættir at beina burtur lýs, undir hesum eisini mekanisk burturbeining.
9) Alifjørður: Ein fjørður, ein vík, eitt sund ella eitt annað allýst avmarkað øki, har ein ella fleiri alistøðir á sjónum ella á landi hava loyvi at ala matfisk.
10) Alibrúk: Lívfiskastøð, smoltstøð, alistøð ella onnur støð, har fiskur verður aldur.
11) Alistøð: Alistøð á landi ella sjónum, har matfiskur verður aldur.
12) Alistøð á landi: Alistøð, har aling av matfiski fer fram í innpumpaðum sjógvi í kari, tanga el. tíl. á landi.
13) Alistøð á sjónum: Alistøð, har aling av matfiski fer fram á flótandi alianleggi á sjónum á einum ella fleiri aliøkjum við tilhoyrandi landstøð.
14) Fiskaeind: Fiskur í einum aliringi, alibúri, tanga, kari o.tíl.
§ 3. Teljing og skráseting av laksalúsum og seiðalúsum á laksi og ælabogasílum skal gerast eftir skrivligari vegleiðing frá Heilsufrøðiligu starvsstovuni í minsta lagi 14. hvønn dag. Allir ringar skulu teljast hvørja ferð.
Stk. 2. Teljast og skrásetast skulu
1) vaksnar kvennlýs,
2) stórar flytførar laksalýs,
3) smáar flytførar laksalýs,
4) seiðalýs og
5) fastar lýs.
Stk. 3. Heilsufrøðiliga starvsstovan kann áleggja teljing, skráseting og fráboðan av øðrum lúsum enn laksalús.
Stk. 4. Úrslitini av lúsateljingunum á alifiski skulu verða skrásett í rakstrardagbókini á alibrúkinum og skulu verða fráboðað Heilsufrøðiligu starvsstovuni eftir galdandi reglum um sjúkufyribyrgjandi rakstur av alibrúkum. Skráseting og fráboðan skulu verða framd í seinasta lagi dagin eftir, at teljingin er gjørd.
Stk. 5. Teljarin skal beinanvegin boða Heilsufrøðiliga starvsstovuni frá, um teljingin ikki er gjørd í samsvari við vegleiðingina, nevnd í stk. 1.
§ 4. 1) Miðaltalið fyri lús í aliøkinum verður roknað út frá vigaðum miðaltali fyri hvørja alieind. Markvirðið í hvørjum aliøki er 1,5 vaksin kvennlús.
Stk. 2. 1) Frá 1. juni 2020 til 1. juni 2021 er markvirðið, sum ásett í stk. 1, 1,0.
Stk. 3. 1) Frá 1. juni 2021 er markvirðið, sum ásett í stk. 1, 0,5.
Stk. 4. 1) Tað skulu verða framd tiltøk, undir hesum slakt, til tess at tryggja, at nøgdin av vaksnum kvennlúsum til eina og hvørja tíð er undir markvirðið, sum ásett í stk. 1-3.
§ 5. Um neyðugt er at viðgera fiskin við heilivági fyri at halda ásetingarnar í § 4, skulu allar fiskaeindir í alibrúkinum viðgerast. Viðgerðin skal vera liðug í seinasta lagi 14 dagar seinni.
Stk. 2. Um tað kann skjalprógvast, at tað ikki er neyðugt at viðgera allar eindir í einum alibrúki í senn, kann embætisdjóralækni eftir umsókn geva undantaksloyvi frá ásetingini í stk.1.
Stk. 3. Viðgerð við heilivági skal einans fremjast við evnum, sum grundað á kanningar, kunnu væntast at hava góðan virkna.
Stk. 4. Viðgerast skal á tann hátt, at fiskurin fær ta terapeutisku nøgdina av heilivági, sum er lýst í leiðbeiningini um evnið, í allari viðgerðartíðini. Eisini skal tryggjast, at fiskurin ikki fær ov stóran skamt, at fiskurin fær rætta nøgd av súrevni undir viðgerðini og at fiskurin annars ikki fær mein av viðgerðini.
Stk. 5. Øll baðiviðgerð skal fremjast í afturlatnum eindum.
Stk. 6. Áðrenn viðgjørt verður við fóðri, skal tryggjast, at fiskurin tekur fóður til sín.
Stk. 7. Landsdjóralæknin kann krevja, at viðgjørt verður samstundis fyri lýs á alifiski í øllum fiskaeindum, ið liggja í sama alifirði sum alibrúkið, har lúsatrupulleikin, sbr. § 4, er staðfestur.
Stk. 8. Landsdjóralæknin kann krevja, at viðgjørt verður samstundis fyri lýs í fleiri alifirðum, um tað verður mett neyðugt við samskipan fyri at tálma lýsnum.
Stk. 9. Landsdjóralæknin kann krevja samskipaða brakklegging fyri fleiri alifirðir, um tað verður mett neyðugt við samskipan fyri at tálma lýsnum.
§ 6. Úrslitið av hvørjari viðgerð skal eftirmetast. Tann, sum hevur útskrivað heilivágin, ger eftirmetingina. Er viðgerðin gjørd uttan heilivág, ger tann, ið hevur ábyrgd av viðgerðini, eftirmetingina. Nýggj lúsateljing skal gerast beint eftir, at viðgerðin er liðug, sbrt. vegleiðing frá framleiðara. Um viðgerðin er ófullfíggjað í mun til tað, sum væntast kann fyri viðgerðarevnið, ið nýtt verður, skal orsøkin greinast.
Stk. 2. Ófullfíggjað viðgerð, illgruni um mótstøðuføri og ávísing av mótstøðuføri skulu verða fráboðað Heilsufrøðiligu starvsstovuni beinanvegin.
Stk. 3. Um illgruni er um mótstøðuføri ella um mótstøðuføri er ávíst, skal viðgerast av nýggjum við einum øðrum evni.
§ 7. Um onnur evni, sbr. § 6, stk. 3, heldur ikki geva eina fullfíggjaða viðgerð, ella onnur evni av øðrum orsøkum ikki kunnu nýtast, kann landsdjóralæknin áleggja tiltøk, herundir framskundað slakt, um mett verður, at vandi er fyri, at smittutrýstið til onnur alibrúk og til villan laks verður ov stórt, ella um vandi er fyri spjaðing av mótstøðuførum lúsum.
Stk. 2. 1) Um eitt alibrúk hevur tríggjar teljingar á rað, ella seks teljingar tilsamans í útsetuni, sum eru farnar upp um markvirðið, sum ásett í hesi kunngerð, verður álagt at slakta fiskin innanfyri tveir mánaðir. Metur Landsdjóralæknin, at tað eru heilt serlig viðurskifti, sum tala fyri tí, kann veitast undantak frá 1. pkt.
Stk. 3. Alari kann søkja um undantak frá framskundaða slaktinum fyri teir ringar, har fiskurin vigar undir 4 kg í miðal í livandi vekt, um alarin kann vísa á eina mannagongd, sum ger tað sannlíkt, at støðan ikki versnar munandi ta tíðina, sum eftir er av setanini. Tó kann undantak í mesta lagi veitast, til fiskurin vigar 4 kg.
§ 8. Hevur eitt alibrúk ofta lúsateljingar, sum fara upp um markvirðið, nógvar lúsaviðgerðir í mun til alibrúk í Føroyum annars ella ófullfíggjaðar viðgerðir, kann landsdjóralæknin avgera, at talið av smoltum ikki skal vera hækkað í mun til seinastu útseting, ella avgera, at talið av útsettum smoltum skal vera lækkað.
Stk. 2. Grundarlagið fyri avgerðum um, hvørt talið av smoltum kann økjast, standa í stað ella eigur at minka, verður partvíst lagt út frá hvørjum av bólkunum í skjali 1 alibrúkið er í. Harumframt verður eisini tikið atlit at rakstrinum av alibrúkinum í seinasta tíðarskeiði, innrætting av alibrúki og kapasiteti annars, m.a. nøktandi møguleikum at viðgera móti lús, slaktikapasitet o.a.
§ 9. Øll alibrúk skulu, sum partur av tilbúgvingarætlanini, sum er lýst í kunngerð um sjúkufyribyrgjandi rakstur av alibrúkum, hava eina ætlan um tálming av lúsum. Skjalprógvast skal, at ein tálming sbrt. § 23 í kunngerð um sjúkufyribyrgjandi rakstur av alibrúkum kann fara fram. Ætlanin skal í minsta lagi innihalda:
1) Mannagongd fyri lúsateljing,
2) mannagongd fyri viðgerð og viðgerðarhættum, undir hesum eisini samskipan av viðgerðum, og
3) mannagongd fyri eftirmeting av viðgerð.
§ 10. Allar lúsateljingar eftir § 3 í hesi kunngerð skulu gerast av P/F Fiskaaling. Aðrar lúsateljingar kunnu gerast av øðrum.
§ 11. Avgerðir tiknar av Heilsufrøðiligu starvsstovuni sambært § 3, stk. 3, av embætisdjóralækna sambært § 5, stk. 2, og av landsdjóralæknanum sambært § 5, stk. 7-9, § 7, stk. 1-3 og § 8, stk. 2 kunnu kærast til Vinnukærunevndina.
§ 12. Um ikki hægri revsing er uppiborin eftir aðrari lóggávu, verður hann revsaður við bót, sum
1) brýtur reglurnar í § 3, § 5, stk. 1-6, § 6, stk. 2-3, § 10 ella
2) ikki ger eftir boðum eftir § 5, stk. 7- 9, §§ 7-8.
§ 13. Feløg og aðrir løgfrøðiligir persónar verða revsaðir sambært reglunum í kapitli 5 í revsilógini.
§ 14. Heimildin hjá landsstýrismanninum eftir § 50 í djórasjúkulógini at avgera revsimál uttan rættarsókn verður løgd Heilsufrøðiligu starvsstovuni.
§ 15. Henda kunngerð kemur í gildi dagin eftir, at hon er kunngjørd.
Stk. 2. Samstundis fer kunngerð nr. 163 frá 21. desember 2009 um yvirvøku og tálming av lúsum á alifiski úr gildi.
Uttanríkis- og vinnumálaráðið, 28. juni 2016
Poul Michelsen (sign.)
landsstýrismaður
/ Pól E. Egholm (sign.)
Bólking av alibrúkum
Sambært § 8 hevur landsdjóralæknin heimild at avgera, at smolttalið í einum alibrúki ikki skal verða hækkað ella skal lækka í mun til seinastu útsetu, um eitt alibrúk ofta hevur lúsateljingar, sum fara upp um markvirðið, hevur nógvar lúsaviðgerðir í mun til alibrúk í Føroyum annars ella hevur ófullfíggjaðar viðgerðir.
Fyri at meta um, hvar einstaka alibrúk viðvíkjandi nevndu parametrum liggur í mun til alibrúk í Føroyum annars, verða nýttar hesar vegleiðandi reglur til at bólka einstøku alibrúkini:
Bólkingin verður gjørd út frá sokallaðum “klippum”, sum eru grundað á tal av viðgerðum og hvussu ofta – og í hvønn mun – farið er upp um markvirðið í hvørjari setan.
Fyri viðgerðir við heilivági telur hvør viðgerð av øllum alibrúkinum sum 2 klipp fyri hvørt slagið av heilivági, t.e. at ein kombiviðgerð við t.d. Alpha Max og Salmosan telur sum 4 klipp. Verður einans partur av alibrúkinum viðgjørdur, telur viðgerðin sum klipp í lutfallinum, sum er viðgjørt. T.e. um 3 av 12 ringum verða viðgjørdir, telur hetta sum 0,5 klipp.
Teljingar, sum fara upp um ásetta markvirðið, og heilivágsviðgerðir verða taldar sum “klipp”. Fyri teljingar, sum fara upp um markviðið, telur hvør teljing lutfalsliga sum eitt klipp í tann mun, farið er upp um markvirðið, t.e. 1,5 kynsbúgvin kvennlús telur sum eitt klipp, 3 kynsbúnar kvennlýs telja sum 2 klipp, 4,5 kynsbúnar kvennlýs telja sum 3 klipp o.s.fr. Skipanin við klippum verður lagað til galdandi lúsamark, t.e. at tá lúsamarkið er 1,0, verður ein teljing upp á 3 kynsbúnar kvennlýs tald sum 3 klipp, og tá markvirðið fer niður á 0,5, verður ein teljing upp á 3 kynsbúnar kvennlýs tald sum 6 klipp.
Við grundarlagi í talinum av klippum verða alistøðirnar býttar sundur í tríggjar bólkar, alt eftir hvussu nógv klipp hava verið í útsetingartíðarskeiðinum.
Bólkur 1
Alistøðir við færri enn 8 klippum.
Bólkur 2
Alistøðir við 8 klippum ella fleiri, men færri enn 16 klippum.
Bólkur 3
Alistøðir við 16 klippum ella fleiri.
1) Broytt við kunngerð nr. 106 frá 15. juli 2019, har § 2 ljóðar soleiðis: “Stk. 1. Henda kunngerð kemur í gildi 1. august 2019. Stk. 2. Broytingin í § 1, nr. 2 hevur gildi fyri teljingar eftir, at kunngerðin er komin í gildi. Stk. 3. Broytingin í skjalinum í § 1, nr. 3 viðvíkjandi bólkunum 1-3 hevur gildi fyri nýggjar útsetingar eftir, at kunngerðin er komin í gildi.”
2) Broytt við kunngerð nr. 118 frá 28. november 2016.


c: text/html

text:
REGLUR – VETRARKAPPINGIN Í RENNING 2015/2016
Endamál
Endamálið við kappingini er at skapa dygdargóðar kappingar fyri rennarar á einum hvørjum støði, og at økja og styrkja um áhugan fyri renning yvirhøvur.
Navn
Almenna navnið á kappingini er: TF Vetrarkappingin 2015/2016
Reglur fyri luttøku
Kappingin er fyri allar limir í frælsu ítróttafeløgunum í landinum, sum eru limur í FÍF. Kappingarnevndin hjá FÍF kann geva undantaksloyvi til einstaklingar í serligum førum.
Bert rennarar, sum eru skrásettir limir í einum felag áðrenn kappingardag, kunnu telja við. Ein rennari kann skifta felag í sama kappingarári.
Tað verður kappast í hesum bólkum:
-Kvinnur / menn opin bólkur (f. -1999)
-Kvinnur veteranar / Menn Veteranar (f. 1961-1970)
-Kvinnur/Menn Superveteranar (f. 1960 ella fyrr)
-Kvinnuunglingar / Mansunglingar (f. 1995-1999)
-Gentur / Dreingir (f. 2000-2004)
Tað verður skipað fyri einstaklinga- og liðkapping. Tríggir rennarar eru á hvørjum liði. Hvørt felag kann hava óavmarkað tal av liðum hjá monnum og hjá kvinnum. Tvs. rennari nr. 1.-3. hjá felagnum manna lið 1, rennari 4.-6. manna lið 2 og rennari 7.-9. manna lið 3 osv. Liðið fær somu stig sum rennarin fær í opna bólkinum. Tað er altíð teir tríggir rennarar, sum eftir hvørt einstakt umfar liggja á ovast, sum mynda stigini hjá hvørjum einstøkum liði.
Kappingarsløg
Kappingarnar kunnu verða landsveg-, býar-, ella crossrenning. Kappingarsløg verða fastløgd áðrenn kappingarbyrjan.
Kappingar
Talið av kappingum er átta:
1. umfar – 07. November 2015 Runt Agnið – ca. 10,3 km (ca. 5 km) –Roysnið
2. umfar – 21. November 2015 Náttúrurenning Kerjar 10,5 km (1,5 Km) – Hvirlan
3. umfar – 05. Desember 2015 í Tórshavn – ? km (ca. ? km) – Bragdið
4. umfar – 16. Januar 2016 í Vágum – ? km (? km) – Frælsi
5. umfar – 13. Februar 2016 í Havn – ca. 8 km cross (ca. 3 km) – Bragdið
6. umfar – 20. Februar 2016 í Klaksvík ella Hvannasundi – ca. 8-10 km (3-4 km) – Treysti
7. umfar – 12. Mars 2016 í Suðuroy – ? km (? km) – Hvistan
8. umfar – 19. Mars 2016 í Runavík – 10 km (5 km) – Roysnið
Kvinnu- og mansunglingar renna sama tein, sum tey vaksnu. Teinurin í klombrum er teinurin, sum gentur og dreingir renna.
Kappingarnevndin loyvir, at motiónsrenning fer fram í somu renning sum vetrarkappingin.
Samanteljing
Samlaða einstaklingakappingin verður avgjørd eftir stigum, sum hvør einstakur rennari ognar sær í hvørjari einstakari kapping. Fimm tey bestu av teimum átta umførunum telja við. Vinnari verður tann íðkarin, sum hevur ognað sær flest stig.
Samlaða liðkappingin verður uppgjørd eftir øllum átta umførunum, har tað eftir hvørt umfar eru teir tríggir rennarar hjá felagnum, su hava flest stig mynda liðið.
Ein skal í minsta lagið hava luttikið í fimm av teimum átta umførunum fyri at telja við í samlaðu kappingini.
Stigatalva:
1 = 50 stig
2 = 47 stig
3 = 45 stig
4 = 43 stig
5 = 41 stig
6 = 40 stig
7 = 39 stig
osfr.
Harumframt verða latin 1 bonusstig um ein hevur luttikið í seks kappingum, 2 bonusstig afturat um ein hevur luttikið í sjey kappingum og so 3 bonusstig afturat um ein hevur luttikið í øllum átta kappingunum.
Stendur tað á jøvnum, vinnur einstaklingurin, sum hevur hevur flest sigrar osv.
Tilmelding
Tilmelding fer fram á staðnum áðrenn kappingarbyrjan ella online á heimasíðuni hjá Frælsum Ítrótti Føroya, sum er www.fif.fo
.
Umsitan
Kappingin verður umsitin av Frælsum Ítrótti Føroya (FÍF).
Oktober 2014
Kappingarnevndin hjá Frælsur Ítróttur Føroya
Hallur Holm
Formaður

robotstxt: allowed

filter: keep


text:
7735.17 - Normalitetur, frávik og arbeiðshættir
Skeiðsnummar
7735.17
Heiti
Normalitetur, frávik og arbeiðshættir
ECTS
15
Fortreytir
At lesandi er innskrivaður til lestur á Námsvísindadeildini
Endamál
Tann lesandi skal ogna sær innlit í fyribrigdini normalitetur og frávik, serliga í stovns- og skúlahøpi. Duga at meta um tørvin í hesum sambandinum bæði generelt og í serligum høpi hjá bæði einstaklinginum og bólkinum og duga at velja og grundgeva valið av hóskandi praksis og arbeiðshættum, sum eru í tráð við tørv og nýggja vitan á økinum. Megna at samstarva við fakfelagar og onnur.
Innihald
Diagnosur í nútíðarsamfelagnum Barnapsykiatri Neuropedagogikkur Problematferð Tilknýti Arbeiðsferð til Gladsaxe Familieskole Mentalisering Sorg Arbeiðshættir, tiltøk og avgerðir í samband við børn í serligum støðum
Læru- og undirvísingarhættir
Fyrilestrar, upplegg, logbók, framløgur, samrøður, PBL-arbeiði, cases, eygleiðingar- og kanningararbeiði, venjingar, sjálvlestur, sjálvrefleksión.
Læruúrtøka
Tá skeiðið er lokið, skal tann lesandi: • Kenna til ymiskar nútíðar diagnosur, viðfødd og fingin brek, sorg og kreppu og hava eitt yvirskipað innlit í, hvussu ein lærari/pedagogur kann fyrihalda seg til hetta gjøgnum sjálvstøðuga hugsan, samstarv og innliman av teimum involveraðu. • Vita og duga at fyrihalda seg til einstaklingin, bólkin, starvsfelagar og avvarandi, har serligur ella íkomin tørvur ger seg galdandi. • Framhaldandi vera tilvitaður um týdningin av og seta orð á egnan leiklut, t.d. fatan, refleksión, samskifti og málbrúki í arbeiðnum sum pedagogur og lærari, menning, læring og vøkstri hjá næmingum/brúkarum at gagni.
Próvtøkuháttur
Grein. Skrivað av bólkinum og vard munnliga av tí einstaka lesandi.
Próvdøming
Innanhýsis
Próvtalsstigi
P-talsstigin
Lestrarlisti
Verður útflýggjaður við skeiðsbyrjan.
Ábyrgd
Katrin av Kák


text:
Nógv ross við á ólavsøkukappríðingini
ítróttur27-07-2019 - 12:33 - Jóanis Albert Nielsen
37 ross eru við í kappingini ólavsøkudag, hetta er tað mesta í nógv ár
Siðbundna kappríðingin á ólavsøku verður á breytini í Marknagil ólavsøkudag kl 15. Hon var fyrstu ferð hildin í 1921 og fyllir sostatt skjótt 100 ár.
Hesaferð luttaka 37 ross, tey eru deild í greinarnar, Tølt, Skeið, Trav, Tvíspor ung, Tvíspor ll flokkur og Tvíspor l flokkur. Tað er Føroya Ríðingarfelag ið skipar fyri ólavsækukappríðingini og formaðurin Hallur Hansen fegnast um nógvu luttkararnar. Onkrar tillagingar eru gjørdar innan greinarnar, m.a. eru sunmmar greinar styttar úr 500 mtr niður í 250 mtr. Hetta vísir seg at geva úrslit við fleiri luttakarum.
Nógv fólk hava sum fastan sið at byrja seinna dagin á ólavsøku, við at fara niðan á breytina hjá Føroya Ríðingarfelag uppi í Marknagili. Tá veðrið er gott savnast ofta fleiri hundrað fólk at hyggja at rossinum dystast.
Ólavsøkukappríðingin byrjaði upprunaliga við Sundsvegin, flutti so út á Velbastaðvegin áðrenn hon í 1970 flutti niðan í Marknagil. Hetta er sostatt millum elstu ítróttargreinar í Føroyum og á ólavsøku.
Skráin til ólavsøkukappríðingina sæst her http://kappingar.ross.fo/PublicResults.aspx?tID=8846cccb-5b05-4be8-b463-addc1ac3539b


text:
30. maj 2016
29. maj 2016
Systkinabarnið hjá Freddie verður navngivið á Djóradøgum í dag.
Stóra familjutiltakið hjá Føroya Ríðingarfelag heldur fram í dag - millum kl 14 og 18 hava børn og barnsligar sálir møguleikan at hitta alskyns djórasløg í hugnaliga umhvørvinum hjá ríðifelagnum úti í Havnardali. Nógv fólk vóru á økinum í gjár og fólk eru longu í morgun farin at rigga til, so økið er klárt at taka móti fólkum kl 14 í dag.
Eitt sum er heilt serligt í ár, er at tað hevur verið ein navnakapping um at finna navn til nýggja kálvin hjá fjallaneytinum Lúkku. Sera nógv boð eru komin inn og verður vinnaranavnið avdúkað kl. 18 í dag, tá Djóradagar enda við einari stórari rossaframsýning, Vinningurin er atgongumerkir til Djóradagar 2017 og ein ríðitúrur á tí sera fryntligu ryssuni Evu
25. maj 2016
14. maj 2016
Felagsøkið liðugt asfalterað
Seinastu tíðuna hava menn fra asfaltliðnum hjá býráðnum í Havn stríðst við at leggja asfalt á felagsøkið hjá Føroya Ríðingarfelag. Hetta er liður í avtalu sum bleiv gjørd tá Tórshavnar Kommuna fekk loyvið at brúka felagshúsið til barnagarð afturi í 1998.
Tá bleiv avtalað at kommunan leigaði húsið fyri ein góðan prís fyrstu árini, afturfyri fekk Føroya Ríðingarfelag so lovað at kommunan kom at leggja asfalt á felagsøkið. Fyrstu parturin bleiv gjørdir beinanvegin, tað var rundanum felagshúsið, síðani bleiv bíða nógv ár, men í 2011 bleiv økið framvið gomlu fjósini og frammanfyri reiðhøllina afaltera. So var aftur ein steðgur men nú er so seinasta økið liðugtgjørt, tað er økið millum tey nýggu fjósini.
Fleiri orsøkir eru til at arbeiði hevur bíða so leingi, m.a. tað at avtalan segði at Føroya Ríðingarfelag skuldi sjálvt planera og klárgerða økið til asfaltering.
At so atkomuvegurin til felagsøkið eisini bleiv asfalteraður, nú tá asfaltliðið var á leiðini má metast sum eitt risa framstig og verandi til stóra gleði fyri øll sum ferðast á leiðini, bæði limir í Føroya Ríðingarfelag, Føroyskum Íslandsrossafelag og ikki at gloyma foreldur og starvsfólk í Spíranum, frítíðaskúlin ið nú heldur til í felagshúsinum hjá Føroya Ríðingarfelag.
Formaðurin í Føroya Ríðingarfelag, Brandur í Dali sigur í stuttari viðmerking at felagið er sera nøgt við samstarvið við Tórshavnar Kommunu, Brandur í Dali takkar bæði borgarstjóranum, umsitingini á vaglinum og ikki mist asfaltliðnum sum øll hava gjørt eitt framúr gott arbeiði.
Tá bleiv avtalað at kommunan leigaði húsið fyri ein góðan prís fyrstu árini, afturfyri fekk Føroya Ríðingarfelag so lovað at kommunan kom at leggja asfalt á felagsøkið. Fyrstu parturin bleiv gjørdir beinanvegin, tað var rundanum felagshúsið, síðani bleiv bíða nógv ár, men í 2011 bleiv økið framvið gomlu fjósini og frammanfyri reiðhøllina afaltera. So var aftur ein steðgur men nú er so seinasta økið liðugtgjørt, tað er økið millum tey nýggu fjósini.
Fleiri orsøkir eru til at arbeiði hevur bíða so leingi, m.a. tað at avtalan segði at Føroya Ríðingarfelag skuldi sjálvt planera og klárgerða økið til asfaltering.
At so atkomuvegurin til felagsøkið eisini bleiv asfalteraður, nú tá asfaltliðið var á leiðini má metast sum eitt risa framstig og verandi til stóra gleði fyri øll sum ferðast á leiðini, bæði limir í Føroya Ríðingarfelag, Føroyskum Íslandsrossafelag og ikki at gloyma foreldur og starvsfólk í Spíranum, frítíðaskúlin ið nú heldur til í felagshúsinum hjá Føroya Ríðingarfelag.
Formaðurin í Føroya Ríðingarfelag, Brandur í Dali sigur í stuttari viðmerking at felagið er sera nøgt við samstarvið við Tórshavnar Kommunu, Brandur í Dali takkar bæði borgarstjóranum, umsitingini á vaglinum og ikki mist asfaltliðnum sum øll hava gjørt eitt framúr gott arbeiði.
11. maj 2016
10. maj 2016
Avmarkað ferðsla t. 11/5
Tað verður sagt at man kann ikki gera omelett uttan at bróta eggini.... so ein dag noyðast vit at klára okkum uttan hetta vegastrekkið... wink-snýði
Vegurin millum Velbastaðvegin og Føroya Ríðingarfelag verður asfalteraður mikudagin 11/5. Hann verður stongdur frá kl. 9 til kl 16 ella til arbeiði er liðugt.
Vegurin millum Velbastaðvegin og Føroya Ríðingarfelag verður asfalteraður mikudagin 11/5. Hann verður stongdur frá kl. 9 til kl 16 ella til arbeiði er liðugt.
9. maj 2016
Áminning !!
Hesa vikuna undirvísir Súsanna Sand Ólafsdóttir í høllini mánadag til hósdag.
Hetta merkir ikki at høllin er stongd, men at fólk skula vísa atlit til undirvísingina. T.d. er ikki loyvt at hava leys ross í høllini. Eini góð ráð er at spyrja undirvísara um loyvi um man ivast um hvat man kann gera. Vónandi fáa tey sum eru til undirvísing eina góða uppliving, bæði fólk og ross wink-snýði
Hetta merkir ikki at høllin er stongd, men at fólk skula vísa atlit til undirvísingina. T.d. er ikki loyvt at hava leys ross í høllini. Eini góð ráð er at spyrja undirvísara um loyvi um man ivast um hvat man kann gera. Vónandi fáa tey sum eru til undirvísing eina góða uppliving, bæði fólk og ross wink-snýði
5. maj 2016
4. maj 2016
Abonner på: Indlæg (Atom)


text:
Leygardagin 8. februar skipaði ungdómsfelagið fyri føroyskan dans Ung í dansi fyri Upp á stovugólv fyri triðju ferð. Fyrstu ferð var í Dali í 2017 og aðru ferð í Funningi í 2018. Ætlanin var at hava tiltakið í Tjørnuvík í fjør, men tað varð av ongum, so tað bleiv í ár í staðin. Eg havi verið við allar tríggjar ferðirnar, og tað blívur bara betri og betri.
Tiltakið varð skipað eftir sama leisti sum hini árini. Fyrst húsagongd í trý hús, uml. ein tíma í hvørjum. Tilmelding er neyðug til tað, soleiðis at bólkarnir av fólki vera passaligir. Hetta tiltakið krevur, at trý fólk í bygdini eru við uppá at fáa innrás í sítt heim, og at tey brúka okkurt, sum tey vita um kvæðir og kvøðing ella seta seg inn í okkurt at fortelja fyri gestunum. Aftaná er almennur dansur í onkum egnaðum høli, har øll eru vælkomin.
Vertirnir hesaferð vóru Hans Esbern Heinesen, Steinbjørn Magnussen og Jens Jensen. Hans Esbern og Steinbjørn eru báðir úr Tjørnuvík, og vit kenna teir sum aktivar limir og skiparar í Norðstreymoyar dansifelag. Jens er úr Klaksvík, men hevur búð í Tjørnuvík í nógv ár.
Tað var áarføri, tá vit komu til Tjørnuvíkar stutt áðrenn kl. 18 leygarkvøldið, tá tiltakið skuldi byrja. Tey, sum høvdu meldað seg til húsagongd, møttu øll í bygdarhúsinum, har Ólavur Syderbø, formaður í Ung í dansi, bjóðaði vælkomin og býtti hópin í tríggjar bólkar.
Okkara bólkur fór inn til Hans Esbern fyrst. Hann býr í barnaheiminum í Tjørnuvík. Hetta eru eini lítil, eldri hús, har hansara forfedrar hava búð í nógv ættarlið, og umstøðurnar gjørdu, at tað var ikki møguligt at fara upp á gólv. Ístaðin gjørdi Hans Esbern, sum hevði valt sær Jephta vísu at fortelja um, tað, at hann las tað pettið úr gamla testamenti, sum fortelur um Jephta og dóttir hansara. Síðani fingu vit hvør sítt ark við Jephta vísu og sungu/kvóðu hana sitandi. Tað, sum Hans Esbern visti um, er ikki skikkur, at kvøða hesa vísuna á gólvi. Ein sera góð uppliving.
So fóru vit inn til Steinbjørn. Fyrst fortaldi hann frá, hvussu hann minnist dansin í Tjørnuvík, tá hann var barn. Serliga vóru tað pápi hansara og ein annar maður, sum skipaðu. Eisini fortaldi hann, hvussu hann kýtti seg at lurta eftir, tá føroyskur dansur var í útvarpinum, sum tá var nýtt, tí signalið var so vánaligt í Tjørnuvík. Hann segði, at føroyski dansurin í Tjørnuvík doyði burtur, tá tað bleiv koyrandi til Víkar. Hann fortaldi okkum um Sigmunds kvæði, yngra, sum hann skipar so meistarliga; eingin ger tað betri. Eitt sindur av práti bleiv um hetta at skifta niðurlag í einum kvæði, sum ofta verður gjørt í Sigmunds kvæði. Vit fóru upp á gólv og kvóðu nakað av hesum kvæði. Vit skiftu niðurlag tvær ferðir.
So fóru vit inn til Jens, sum ikki er aktivur í nøkrum felagi. Hann dansaði nakað í Danmark, meðan hann lærdi til politist. Hann hevur í nógv ár fortalt um dans og kvøðing í samband við føroyakvøld á Gjáargarði, og so verður farið uppá gólv við gestunum eisini. Hann fortaldi okkum um forfedrarnar hjá konu síni og um húsini, sum tey búgva í. Vit kvóðu ”Tá eg verði stórur” inni hjá Jens.
Síðani fóru tey, sum høvdu verið húsgongd, í bygdarhúsið at eta. Nakað av fólki kom afturat til almenna dansin, sum byrjaði kl. 22.
Nevndin í Ung í dansi hevur saman við Gunnari Restorrf, formanni í Sláið Ring, avgjørt, at tiltøk hjá ungdómsfelagnum Ung í dansi, skulu vera rúsfrí – soleiðis varð eisini við Upp á stovugólv, hóast hetta er alment tiltak fyri allar aldursbólkar. Skilagott. Øll skulu kunna lata síni hálvvaksnu børn koma til tiltøkini hjá Ung í dansi uttan at vera bangin fyri, at har er ov nógv rúsdrekka. Tað er ein góð strategi, tá vit hugsa um at seta við.
Dansurin í bygdarhúsinum var góður. Bæði hálvlong kvæði og vísur og nógv av lættari vísum var at hoyra, og so kvóðu tey ungu ”Gubbi og eg”, sum riggar væl til stev. Jú, tað merktist, at eitt nýtt ættarlið ger vart við seg í føroyskum dansi.
Eg vóni hetta góða nýbrotið í føroyskum dansi, sum Uppá stovugólv er, kann vera framyvir, tí hetta er virkuliga gott. Tað er nóg mikið av kvøldum við bara dansi, meðan vit her fara afturum kvæðini.
Tað er so skjótt at brúka nógvar bygdir, tá tiltakið er á hvørjum ári, so kanska er annaðhvørt ár vert at hugsa um. Eg gleði meg til næsta ár.
Fyri nevndina hjá Sláið Ring, Kathrina.


text:
Donsku heilsumyndugleikarnir mæla nú øllum, ið nýta bussar, tok og metro, til at bera munnbind. Tað skrivar Sunhedsstyrelsen á sínari heimasíðu.
Heilsustýrið skrivar, at man við fyrimuni kann nýta eitt mundbind, um ein nýtir almenna ferðslu ávísar tíðir, tá tað er trupult at halda frástøðu til onnur ferðandi.
Orsøkin til nýggju tilmælini er økt virksemi í almennari ferðslu, sum kemur eftir at landi so líðandi er latið upp aftur, samstundis sum frítíðin er liðug, og landið ferð at lata enn meira upp, sigur Søren Brostrøm, stjóri í heilsustýrinum.
Stýrið slær eisini fast, at munnbindi ikki kemur ístaðin fyri onnur tilmæli, so sum reinføri og at halda frástøðu, men at tað ístaðin skal síggjast sum eitt ískoyti til hesi.
Nýggju tilmælini eru galdandi frá august 2020.


text:
Full resolution (JPEG) - On this page / på denna sida - Sidor ...
> nästa sida >> next page >>
Below is the raw OCR text
from the above scanned image.
Do you see an error? Proofread the page now!
Här nedan syns maskintolkade texten från faksimilbilden ovan. Ser du något fel? Korrekturläs sidan nu!
This page has never been proofread. / Denna sida har aldrig korrekturlästs.
Harafturímóti hevir nýyrking av fólkavísum
funnið stað í Føroyurn langt eftir ta katólsku tíðina.
Vit hava t. d. átt eitt kvæði um Magnus Heinason
(eittans örindi er eftir av tí), og kanska hevir tráðurin
í heilum verið spunnin víðari líka niður til Jens
Chri-stian Djurhuus, Pól og Jákup Nolsoy og til okkara
dagar (jvf. J. Patursson: Gunnleygskvæði). í öllum
föllum hevir tann serligi skapnaðurin av fólkavísuni,
sum hádingsvísan, (táttayrkingin) er, verið nógv nýttur
í tey síðstu tvey hundrað av árum. í Noreg og Danmork
sýnist fólkavísan ikki at liava skotið nýggjar runnar
eftir trúbótarskeiðið og eisini har at hava enda sínar
dagar í hádingsvísuni. Tað, aum hevir givið heila
hesum skaldskapinum so nógv longri lívsaldur í
Før-oyum enn aðrastaðni, er dansurin hjá okkum, hann
sum fall burtur aðrastaðni. Tað er ikki lætt at meta
tann stóra týdning, sum hesi lívsterku kvæðir hava
haft til varðveitan og goyman av okkara móðurmáli
niður ígjögnum trongar tíðir; og okkara ríki
kvæða-skattur inan leingi fara at vera tann keldan, sum
før-oyskt bókmál eigir at drekka sær styrki og ynging úr.
Eftir eini kritiskari útgávu av öllum oklcara kvæðum
eiga vit allir harðliga at leingjast.
Ein yrking, sum tann ið vit eiga í okkara kvæðum,
sum í so mong hundrað av árum hava ljóðað á fóiksins
vórrum og goymt tess mál, er so fullnational sum
nókur yrking kann vera tað. Og hetta lagið broytist
ikki av tí, at ein stórur partur av hesum kvæðum ikki
upprunaliga er yrktur í Føroyum, men yvirførdur
higar við málsligari umvöling.
Summi av kvæðunum heinta sær evni antin frá
persónunum í tí gamla gudaheiminum (Lokkatáttur,
jvf. ör. 13 í Jatvarðskvæði) ella frá teim úrgomlu
felags-germansku kappasögnunum (Brynhildar táttur,
Dvörga-moy), onnur finna evnistilfarið í ymsum leivdum av
gaml-ari Ásatrúgv og í teim kristnu heiligmannasögunum
(Skrímsla, Ólavur Riddararós, Signild og dvörgurin,
Harpu ríma, Mariu vísa, Sankti Niklas, Rudisar vísa,
Silvurlín, Torkils døtur). Ein rættiliga stórur partur av
kvæðunuin tekur evnið úr teirri somu verð, sum tær
íslendsku sögurnar, ella er beinan vegin yrktur npp
úr sjálvum teim skrivaðu sögubókum (Álvur kongur,
Jallgríms kvæði, Jómsvíkingar, Sigmundarkvæði, sum
> nästa sida >> next page >>


text:
- Tíðindi, mentan og ítróttur
Maður datt oman og doyði
Líksýn verður seinnapartin í morgin ella fyrrapartin týsdagin í sambandi við eina vanlukku í Kambsgjogv norðanfyri Tjørnuvík gjáramorgunin.
Ein maður, sum var á fjalli, datt oman og doyði.
Farið varð á fjall um átta-tíðina í gjáramorgunin.
Tá komið var saman aftur, varnast hini, at ein maður ikki er komin aftur. Farið varð at leita, og maðurin varð funnin omandottin.
Tyrla varð boðsend
Politiið fekk fráboðanina klokkan hálvgum tíggju.
Tyrla var eftir manninum og flutti hann á Landssjúkrahúsið. Maðurin doyði í vanlukkuni.
Maðurin, sum var í trýssunum, búði í Tjørnuvík, og hann var vanur fjallmaður.
Veðrið var gott í Tjørnuvík í gjár, og lendið var turt.


text:
Støðulýsing av integrasjónsøkinum í Føroyum
Í hesum døgum verða fyrstu stigini tikin til eina skipaða integrasjónslóggávu í Føroyum, sum fevnir um at tillaga treytirnar fyri at fáa varandi uppihaldsloyvi í Føroyum. Tað krevur, at eitt skikkað undirvísingartilboð í føroyskum sum fremmandamáli og føroyskum samfelagsviðurskiftum verður ment.
Útlendingar eru nú ein sjálvsagdur partur av føroyska samfelagnum, og gongdin seinastu 20 árini vísir, at fólkasamansetingin í Føroyum broytist spakuliga, tí talið av útlendingum er vaksandi.
Høvuðsorsøkin er serliga arbeiðsmegi úr ES-londum, men støðugt fleiri fólk úr Asia og Afrika flyta eisini til Føroya at búgva og virka. Eingin ivi er um, at nógvir fastbúgvandi útlendingar í Føroyum fella væl til og trívast væl í føroyska samfelagnum. Tey eru virkin, opin og forvitin, og hava ein skarða av fólki rundan um seg, ið geva teimum góðar karmar at virka í. Men í øðrum førum riggar integrasjónin illa, og óloystu avbjóðingarnar eru bæði nógvar og fjølbroyttar, sum skulu í størstum álvara.
Í hesum sambandi hevur Uttanríkis- og vinnumálaráðið skrivað eina støðulýsing av integrasjónsøkinum, har mælt verður til nøkur átøk at fara undir skjótast tilber. Støðulýsingin kann lesast her.


text:
Stóra navnið í kvøld var uttan iva Nico & Vinz. Teir byrjaðu ikki fyrr enn á midnátt, so nógv høvdu longu leitað sær heim í kuldanum. Allíkavæl framførdu teir fyri einum hálvfullum Vágsbøi.
Nico Sereba og Vincent Dery komu til Føroya í gjár, og eru eftir øllum at døma bergtiknir.
- Hesar tímarnir vit hava verið her, hava vit sæð ting, vit ongantíð hava sæð áður. Vit vilja geva aftur til tykkum, so í kvøld fara vit at dansa og syngja og hava tað gott, byrjaðu teir báðir norðmenninir við at siga á enskum.
Teir hava sín uppruna úr Fílabeinsstrondini og Ghana, og afrikonsku rútmurnar hoyrdust aftur í fleiri av løgunum og settu eisini lív í fjøldina, sum í stóran mun vóru ung fólk. Fleiri av løgunum eru heimshitt og tað hoyrdist á Vágsbøi, tí væl varð sungið við.
Kuldin tóktiskt so ikki at órógva energisku norðmenninar, sum hóttu við at koma aftur.
- Vit koma heilt sikkurt aftur. Takk fyri, søgdu teir báðir meðan síðstu tónarnir av heimskenda lagnum “Am I Wrong” ljóðaðu.
90’ara bólkurin Moirae sløkkir á Vágsbøi í kvøld og fara á pallin kvart yvir tvey.


text:
Vit endurgeva her grein eftir Biritu Arge, cand. pæd. í didaktik Í samband við at Korona var staðfest í Føroyum, blivu dagstovnar lukkaðir, tí mett var ikki ráðiligt at hava teir opnar vegna smittuvanda. Eftir eina tíð, var mett ráðiligt at lata stovnarnar uppaftur men við treytum sum frástøðu, reinføri, mongd av børnum í bólki v.m. Í hesum sambandið … Continue reading Kanning: hvørja ávirkan hevur Korona á dagstovnaøkið?
Dagstovnarnir í leysari luft
Føroya Pedagogfelag undrast á, at nýggj tilmæli ikki eru komin til dagstovnar enn. Í morgun lótu dagstovnarnir upp aftur, uttan at nøkur nýggj tilmæli eru komin um, hvussu hetta skal skipast. Hetta, hóast corona-ráðgevingin hevur havt stundir at fyrireika tað. Hetta skapar óneyðugt høvuðbrýggj fyri alt dagstovnavirksemið sum tað er. Leiðslur fáa ikki kunnað síni starvsfólk, og kommunurnar vita … Continue reading Dagstovnarnir í leysari luft
Tíðindaskriv frá Føroya Pedagogfelag
Tórshavn 16. apríl 2020 Tíðindaskriv frá pedagogfelagnum Vit í nevndini taka í egnan barm, og harmast um okkara útmeldingar í gjár. Hetta var í veruleikanum eitt neyðarróp vegna okkara limir, tí politiski myndugleikin ikki lurtar. Vit eru greið yvir, at námsfrøðingar, sum øll onnur mugu taka eitt eyka tak fyri samfelagið í hesum døgum, og … Continue reading Tíðindaskriv frá Føroya Pedagogfelag
STARVSFÓLK Á NÁMSFRØÐILIGA ØKINUM EIGA AT FÁA VANDAVIÐBÓT
Seinastu vikurnar hava serstakar umstøður gjørt seg galdandi í øllum samfelagnum. Nú hevur Landsstýrið avgjørt at lata samfelagið upp aftur 20. Apríl. Hesa tíðina hevur nógv virksemi í landinum verið tillaga serligu umstøðurnar. Tey, ið hava havt møguleika at arbeiða heimanífrá hava gjørt tað, men alt arbeiði er ikki møguligt at gera heiman. Alla hesa … Continue reading STARVSFÓLK Á NÁMSFRØÐILIGA ØKINUM EIGA AT FÁA VANDAVIÐBÓT
Góðu limir á dagstovnaøkinum, frítíðarskúlum og skúlaøkinum
Mánadagurin 20. apríl 2020 nærkast og hevur Føroya Landstýri boðað frá, at ferðin spakuliga skal setast upp aftur í samfelagnum. Í hesum sambandi hevur landsstýrið avgjørt at dagstovnar, frítíðarskúlar og yngstu børnini í fólkaskúlanum byrja aftur. Hesi boð komu júst sum vit øll vóru á veg í páskafrítíð. Vit vita, at hetta hevur skapt ávísan … Continue reading Góðu limir á dagstovnaøkinum, frítíðarskúlum og skúlaøkinum
Pedagogfelagið krevur greiðar mannagongdir, tá latið verður upp aftur
Í skjótt tríggjar vikur hevur samfelagið verið rakt av korona-tiltøkum. Hetta hevur verið ein tíð, ið er merkt av undantaksstøðu. Nú ein tíð er fráliðin og neyð- og serskipanir eru gjørdar, krevur Føroya Pedagogfelag, at almennu arbeiðsgevarirnir koma við skilagóðum og tryggum leistum til at lata samfelagið upp aftur. Tað er eftir eina slíka tíð … Continue reading Pedagogfelagið krevur greiðar mannagongdir, tá latið verður upp aftur
Almennir stovnar skulu fylgja tilmælum
Nú støðan við Covid-19 harðnar, hoyra vit frá limum, at ógvuliga ymiskt er hvussu arbeiðið verður skipað á dagstovnum runt landið, og hvussu børn verða tikin inn til neyðansing. Hetta er ein púra óvanlig støða vit øll eru komin í. Neyðugt er at øll brúka vit og skil. Tá heilsumyndugleikar koma við tilmælum, hava stovnar … Continue reading Almennir stovnar skulu fylgja tilmælum
Almannalógin í Løgtingið
“Kært barn har mange navne” siga danir. Hettar mugu vit ásanna um lógina, sum byrjaði sum “Tænastulóg”, síðani bleiv til “Vælferðarlóg”, og er nú komin í Løgtingið undir heitinum “Almannalóg”. Hvussu heitið er ella ikki, so gleðast vit um, at nú hómast eitt úrslit. Lógin lá klár í Løgtinginum áðrenn táverandi løgmaður, Aksel V. Johannesen, útskrivaði løgtingsval. Stjørnarskiftið hevur … Continue reading Almannalógin í Løgtingið
Dagur og Vika: Barnaverndarøkið má endurskoðast
Í Degi og viku mánakvøldið 17. februar verður ljós aftur varpað á umstøðurnar á Barnaheiminum. Les eisini: Barnaverndarøkið í Føroyum má endurskoðast. Prátað varð við Jógvan Philbrow, formann í Føroya Pedagogfelag, og í sjónvarpsstovuna var Elsebeth Mercedis Gunnleygsdóttur, landsstýriskvinna í almannamálum, komin at svara spurningum. Jógvan Philbrow: Tá eg fái limir inn á gólvið, grátandi, … Continue reading Dagur og Vika: Barnaverndarøkið má endurskoðast
Barnaverndarøkið í Føroyum má endurskoðast
Vit vita, at arbeiðseftirlitið, barnaumboðsmaðurin, fyrrverandi leiðarar og okkara egnu álitisfólk, hava víst á, at viðurskiftini í Eind 10, barnavernd, mugu fáast í rættlag. Álitisfólkini vóru tó bert møtt við burturforkláringum, og tað tykist sum um leiðslan roynir at seta starvsfólkabólkarnar upp ímóti hvør øðrum. Tá starvsfólk hava víst á ótolandi viðurskiftir, verður tað “manipulerað” … Continue reading Barnaverndarøkið í Føroyum má endurskoðast


text:
Erich Wustmann
(1907-1994)
Sum fólkalívsfrøðingur og ferðarithøvundur hevur týskarin Erich Wustmann varðveitt nógv um okkara farnu tíð. Hann gjørdi nógvar kanningarferðir, har hann livdi saman við upprunafólkum og skjalfesti lívið hjá teimum við myndum, filmum og ferðafrásøgnum.
Síðst í juni í 1938 kom hann til Mykinesar at gera ein fuglafilm, men fór longu víðari til Íslands fyrst í august. Burtur úr hesari stuttu vitjan komu tvær bøkur, nógvar myndir og ein filmur, sum lýstu fuglalívið í Mykinesi og ikki minst lívið hjá mykinesfólki. Erich Wustmann visti einki um fugl, áðrenn hann kom til Mykinesar. Ta vitanina ognaði hann sær frá einum mykinesmanni, Dunga Hans-Paula.
Lýsingin av Mykinesi og Føroyum sum heild er sæð við gestsins eyga, onkuntíð blandar hann fuglanøvn og lýsir okkurt skeivt, men kortini er hetta eitt virðismikið skjalprógv um tíðina, tá ið gamla bóndasamfelagið á útoyggjunum var um at víkja fyri tí nýggju tíðini.
Erich Wustmann doyði í 1994 sum 86 ára gamal.


text:
20-05-2020
Setiumboðsmaður hevur viðgjørt eina klagu um, at Runavíkar kommuna ikki svaraði klagum, fyrispurningum og fundarumbøn frá einum klagara.
Setiumboðsmaðurin helt, at tær undanførslur, sum Runavíkar kommuna hevði fyri ikki at svara klagaranum, vóru ógrundaðar og bóru brá av vantandi virðing fyri klagaranum, og at kommunan ikki tók trupulleikarnar, ið klagarin vísti á, í nóg stórum álvara.
Eisini vísti setiumboðsmaðurin á, at málbrúkið hjá kommununi í ávísum førum fór út um mark fyri, hvussu ein myndugleiki eigur at málbera seg sambært góðum fyrisitingarsiði. Víst varð í hesum sambandi á, at góður fyrisitingarsiður er galdandi fyri samskifti kommununar í skrift og talu, og uttan mun til um samskiftið er í brævformi ella á sosialum miðlum, og at hetta eisini er galdandi fyri borgarstjóran, tá viðkomandi umboðar kommununa.
Harumframt vísti setiumboðsmaðurin á, at ein innlitsumbøn frá klagaranum var ikki svarað.
Setiumboðsmaðurin gav Runavíkar kommunu eina átalu fyri handfaringina av málinum.


text:
Hann er ikki bangin fyri at siga sína meining, og heldur ikki bangin fyri at taka á seg uppgávur, ið summir advokatar hava hug at sleppa undan. Dimmalætting hevur hesaferð vitjað Jógvan Páll Lassen, advokat, sum fyri kortum fylti 67 ár
Niðanfyri er brot úr langlesnaðinum hesa vikuna, sum í sínum fulla líki kann lesast í blaðnum, sum er í sølubúðunum. Tey, sum hava Dimma+ hald, kunnu lesa greinina HER
Tað eru ikki altíð "Guds bestu børn", sum Jógvan Páll tekur sær av at verja. Hann hevur verið verji í drápsmálum, í serliga grovum harðskapsmálum og í málum, sum snúgva seg um stórar nøgdir av rúsevnum. Men hetta ávirkar ikki hansara arbeiði, tí sum hann sigur, so hava øll krav upp á fulla virðing, tá tey verða kannað og seinni koma fyri rættin.
– Vit kunnu øll koma til at gera okkurt skeivt, og tekur tú ein vanligan persón, sum hevur livað nøkur ár, og leggur tú alt tað skeiva saman, sum viðkomandi hevur gjørt í sínum lívi, so vildi tað sikkurt verið nokk til at blivið dømdur einar tríggjar mánaðir í fongsul. Skulu vit ikki hava virðing fyri hesum fólkum, sum kanska hava koyrt ov skjótt í bili einar tíggju ferðir, stjólu okkurt smávegis, tá tey vóru ung og gjørdu líknandi brot, sum ongantíð blivu meldað ella komu fram. Jú, tað skulu vit, men vit skulu samstundis eisini hava virðing fyri teimum mannalagnum, sum nú eru komnar veruliga illa fyri, og vit skulu geva teimum ta bestu og virðiligastu viðferð í kanningararbeiði og í rætti, sigur Jógvan Páll avgjørdur.


text:
Skipað verður fyri minningarhaldi í Miðvági í samband við, at tað tann 17. oktober eru liðin 140 ár, síðan Mikkjal Dánjalsson á Ryggi varð borin í heim í Beitinum á Ryggi í Miðvági.
Vága Dansifelag, sum í dag eigur barnaheimið hjá Mikkjali, skipar fyri haldinum.
Hátíðarhaldið verður tó ikki sjálvan føðingardagin, uttan sunnudagin 20. oktober, sum tó eisini er ein merkisdagur. Hendan dagin eru liðin 63 ár, síðan Mikkjal doyði í Hoydølum.
Tiltakið er tvíbýtt. Ein kirkjuligur og ein meira verðsligur partur.
Byrjað verður í Miðvágs kirkju klokkan 17:00, har sálmar hjá Mikkjali verða sungnir, og Jákup Reinert Hansen, prestur og lektari í kirkjusøgu, fer at halda fyrilestur um Mikkjal á Ryggi og partar av skaldskapi hansara.
Eftir kirkjuliga partin verður farið yvir um vegin í Beitið, har farið verður upp á gólv, og sungið og kvøðið verður burtur úr rúgvuni av sangum, vísum og kvæðum, sum Mikkjal á Ryggi hevur yrkt.


text:
Samrøða: Jónsvein Hovgaard, borgarstjóri í Hovi
- Ljóðbrot úr sendingini "NOVA"
NOVA er hvønn mánadag klokkan 13:00, endursent týsdag klokkan 07:30.
Finn Thomsen leggur til rættis.
Trýst á pílin omanfyri fyri at hoyra samrøðuna.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Samrøða: Bjarti Mohr um amerikanska forestavalið 2020
Ein í koronakø: Vit larraðu okkum fram í næstan seks tímar
Obama stuðlaði islamum at byggja mosku, har Twin Towers stóðu
Vespureiðrið (146) - 10. aug. 2020
Til lukku Bárður
Størsta vinningsbýti nakrantíð í Evropa
Samrøða: Elsti maður í Barentshavinum farin seinasta túrin
Er Corona bert eitt ringt beinkrím ella undirgangur Vesturlanda
Kendist gott at koma her
Við fastur síni til konsert
Suðuroyar Sjúkrahús: Vit pota eisini í dag leygardagin 8. august
Venjarafelagið: Vit undrast yvir, at ávísir venjarar fáa loyvi til at standa á odda fyri sínum liði
Borgarstjóri: Haldi tykkum burtur í kvøld
Fyritøkur sum Burberry, Nike og H&M brenna síni avlopsklæði
Brandur Sandoy svarar Linjohn Christiansen aftur
Petur Hans Dahl. veðurfrøðingur: Veðurvánir fyri hesa vikuna (vika 33)
Ein oldingi avloysir ein avdeyða sum forseti í Algeria
Beirut: Russiskur reiðari undir illgruna
Ikki alt er so galið kortini
So eksploderaði smittan: 14 nýggir koronatilburðir
Danmark setir fleiri lond á gula listan
Sigla olju út um landið
Malawi: ein veik glæma úr Afrika
Miðil: Ein matstova í Eysturoynni helt ikki kunngerðina
Samband
Postboks 226
FO-600 Saltangará


text:
Koronaskipanin: Minst til at boða frá inntøku
Mint verður á at siga okkum, hvør inntøkan hjá tær hevur verið í útgjaldsskeiði 11 – tað er frá 18. mai til og við 31. mai. Hetta er bert galdandi, um tú hevur arbeitt hjá øðrum arbeiðsgevara enn honum, sum hevur sent teg heim vegna korona-smittuna.
Okkum tørvar at vita upphæddina, tú hevur vunnið rætt til, og v-talið hjá arbeiðsgevaranum, tú hevur arbeitt hjá.
Tú verður biðin um at lata okkum upplýsingarnar skjótast til ber og í seinasta lagi hósdagin 4. juni klokkan 12:00. Tú boðar okkum frá við at senda ein teldupost til als@als.fo.
Tær nýtist ikki at boða okkum frá, um tú ikki hevur arbeitt hjá øðrum arbeiðsgevara í hesum tíðarskeiðnum.
- We are Temporarely Closed due to the Coronavirus 07.08.2020
- Avgreiðslan stongd fyribils vegna koronavirus 07.08.2020
- Summarfrí: Avgreiðslan stongd 13. juli - 31. juli 06.07.2020
- Koronaskipanin: Pensjonistar missa rættin til lønarískoyti 30. juni 29.06.2020
- Koronaskipanin: Onki útgjald í uppsagnartíðini 29.06.2020
- Koronaskipanin: Fólk, sum halda frí, hava ikki rætt til lønarískoyti í feriuni 25.06.2020
- Koronaskipanin: Minst til at boða frá inntøku 18.06.2020
- Avgreiðslan stongd grundlógardagin 03.06.2020
- Avgreiðslan letur varisliga upp aftur mánadagin 4. mai 02.05.2020
- Avgreiðslan framhaldandi stongd vegna COVID-19 27.04.2020


text:
Top Video
Ari Mohr Jónsson legði upp til sigursmálið tá Sandnes ULF vann týðandi 2-1 heimasigur á Ranheim
VIDEO: Ari legði upp til sigursmálið hjá Sandnes
Kaj Leo í Bartalsstovu og liðfelagarnir í Vali vunnu seg uppá oddasessin í Pepsideildini ígjár
VIDEO: Soleiðis vann føroyingaliðið fyribils oddasessin
Ari Mohr Jónsson og liðfelagarnir í Sandnes vunnu 2-1 á Ull/Kisa uppá tveir ótrúligar deyðbóltar
VIDEO: Vunnu uppá framúrskarandi deyðbóltar
Europa League dreymurin hjá Halli Hansson og hinum í AC Horsens er brostin


text:
Nú eru møtir aftur í Føroyum
Nú eru møtir aftur í Føroyum
Hóast vit eru komin væl inn á mai mánaða, var kalt og hvítt úti sunnumorgunin. Men í fleiri missiónshúsum var hitin tendraður fyri fyrstu ferð í tveir mánaðar.
Fyri tveimum mánaðum síðani var mestsum alt samfelagið lagt niður orsaka av korona, og nú tá eingin smittaður er eftir, fer samfelagið spakuliga og stigvíst at lata upp aftur. Tó skal frástøðan enn vera hildin og hándspritt vera nýtt. Tað merkir, at tey, ið koma á møti skulu spritta hendurnar væl, tá tey koma, og tað skulu vera tveir metrar ímillum stólarnar.
– Vit høvdu eitt deiligt møti í meinigheitshúsinum á Skála. Tað vóru ikki so mong, ið vistu av at vit longu vóru byrjaði aftur, og tí vóru bert 20 fólk á møti. Men tað var fantastisk at sita saman við hinum 19 og lurta eftir Guds orði og syngja saman, sigur Carsten Fonsdal Mikkelsen, sum eisini var sera glaður um at hoyra teir fríu vitnisburðarnar.
-Vitnisburðar eru ein sera týðandi partur av møtum í Føroyum. Teir eru persónligar upplivingar við Gudi, sum vit deila við tey, ið eru í rúminum, og fyri mong hevur tað eisini týdning at síggja tey, ein tosar til. At vit aftur kundu vera saman og deila Kristus við hvønn annan var ein fantastisk uppliving. So var eisini fínt at mikrofonin skuldi sprittast millum hvørja hond, ið tók í hana, sigur Carsten at enda.


text:
Fløgg
Flagg umboðar tjóð ella fólk. Eitt flagg er flaggdúkur, har ávíst mynstur og ávísir litir eru. Altíð hava fløgg í øllum møguligum litum havt serstakan týdning. Fleiri millumtjóða samgongur hava eisini egið flagg, til dømis Reyði Krossur ella ST. Fløgg hava stóran týdning í ófriðartíðum. Heryvirmaðurin fyri hvørjari herdeild hevði altíð ein merkismann sær við lið, so hermenninir kundu síggja hvørja leið, teir skuldu halda. At taka flagg fíggindans merkti næstan altíð at vinna sigur. Teir vundu altíð egið flagg á stong uppi yvir fíggindans flaggi, tá ið teir høvdu tikið skip ella skansa hansara. At flagga við hvítum flaggi í kríggi merkir, at tú gevur teg undir, at flagga lágt merkir, at tú heiðrar tann, ið deyður er.
Av 196 sjálvstøðum londum í heiminum hava 64 lond eitt átrúnaðarligt súmbol á flagginum. Tað er PEW-granskingarstovnurin sum hevur í 2014 hugt nærri eftir súmbolunum sum hesi fløggini hava.[1] Sigast skal at stovnurin ikki hevur tikið øll fløgg við, millum annað eru tey fýra norðurlendsku hjá Álandi, Sámalandi, Grønlandi og Føroyum ikki við. Men av teimum 196 londunum sum eru við í kanningini, so hava 64 fløgg eitt átrúnaðarligt súmbol. Av hesum 64 londunum hava umleið helmingurin (48 prosent) eitt kristið súmbol, meðan ein triðingur (33 prosent) hava eitt islamskt súmbol. Tað merkir at tvær tær størstu átrúnaðirnar hava 81 prosent av fløggunum sum hava átrúnaðarlig súmbol á fløggunum. Kristin súmbol eru á 31 av fløggunum sum eru úr Evropa, Asia, Amerika og Kyrrahavslondunum. Nøkur fløgg innanfyri Commonwealth hava Union Jack við sínum krossi sum ein part av egnum flaggi. Islamsk súmbol eru á 21 fløggum í norðara parti av Afrika, Asia og í Miðeystri. Súmbol frá buddismuni og hinduismuni eru at finna á fimm fløggum. Trý av fløggunum hava súmbol frá báðum átrúnaðunum. Ísrael er einasta landið sum brúkar jødisk súmbol á sínum flaggi. Seks lond hava átrúnaðarlig súmbol sum stava frá øðrum religiónum.
Føroyska flaggið[rætta | rætta wikitekst]
Høvuðsgrein: Merkið
Okkara flagg, Merkið, er millum heimsins yngstu. Tað fekk gildi 25. apríl í 1940, tá ið enska stjórnin viðurkendi tað.
Til 1940 var Dannebrog almenna flagg føroyinga. Men tá ið týskarar høvdu hersett Danmark, og onglendingar Føroyar, var einki samband millum londini, og teir sameindu vildu ikki, at vit skuldu brúka danska flaggið, men tað føroyska, sum Jens Oliver Lisberg hevði teknað í 1919. I bæði 1920- og 1930-árunum var mangan hart stríð í Føroyum millum sjálvstýrissinnaðar føroyingar og danskar myndugleikar um Merkið.
Flaggað verður ymiskar hátíðardagar, til dømis ólavsøkudag, 1. jóladag, nýggjársdag, 1. páskadag, flaggdagin, arbeiðaradagin o.a. langafríggjadag og minningardag teirra sjólatnu verður flaggað lágt. Í álmanakkanum er yvirlit yvir almennar flaggdagar.


text:
Fuglfirðingar fara eftir øllum
Steypafinalan, menn:
- Vit hava vant soleiðis, at vit skulu toppa, nú kappingin nærkast endanum. Nú vit hava vunnið okkum pláss í steypafinaluniu og fingið fatur á oddasessinum í landskappingini, sær tað út til at hava gingið júst sum vit ætlaðu, sigur Boban Ilic, venjari hjá ÍF.
- Vit fara á vøllin fyri at vinna. Tað skal tað ikki vera nakar ivi um. Málið er eisini at koma í - og vinna - finaluna í landskappingini, og har liggja vit rættiliga væl fyri. So tað sær gott út hjá okkum.
Royndi venjarin hjá ÍF, Boban Ilic, ivast ikki, tá hann skal seta orð á steypafinaluna hjá monnum, sum verður í høllini á Hálsi leygardagin klokkan 13.30.
Finalan í ár er ímillum ÍF, sum vann hálvfinaluna ímóti Mjølni, og SÍ b, sum vann sína hálvfinalu móti SÍ a. Men sjálvt um SÍ b á pappírinum er tað "eldra liðið" í Sørvági, ávarar venjarin hjá ÍF ímóti at tosa um mótstøðuliðið, sum eitt gamalt lið.
Hørð mótstøða
- SÍ b var mannað við góðum leikarum, sum avgjørt ikki eru gamlir. Teir eru eldri enn leikararnir á hinum liðnum, men talan er framvegis um leikarar í sera góðum flogbóltsaldri, og tí skulu vit vera vaknir allan dystin, sigur Boban Ilic.
Tí verður ikki talan um ein lættan dyst fyri ÍF, um nakar skuldi havt fingið tann tankan, vísir venjarin á.
Hinvegin, so hevur Boban Ilic lítlan hug at brúka ov nógva orku uppá mótstøðuliðið. Hann venur ÍF og velur tí heldur at fokusera uppá sítt egna lið.
Men hvussu er støðan so hjá ÍF?
- Byrjanin uppá árið var tung, tí vit valdu at gera tær broytingar, sum skuldu til. Vit hava sett ungt fólk við, og liðið er nógv broytt, og tí var byrjanin uppá árið tung. Eisini tí vit høvdu skaðar, men nú eru vit komnir har, sum vit vilja vera, sigur Boban Ilic.
Toppa í røttu løtu
Tað var ikki bara steypakappingin, sum kom undir land, nú februar mánaður er hálvrunnin.
Nøkulunda samstundis yvirtók ÍF eisini oddasessin í landskappingini, og tað gevur eina mynd av einum liði, sum toppar júst tá tað skal. Er tað úrslit av málrættaðum arbeiði?
- Tað er tað. Vit hava sum sagt gjørt stórar broytingar, millum annað tí vit hava sett ungar leikarar við. Miðalaldurin hjá okkum er sera lágur, undir 23 ár, og ungu leikararnir skuldu hava tíð til at fóta sær, sigur Boban Ilic.
Gamaní fekk ÍF í ár tveir leikarar aftur, sum fyrr hava spælt við teimum, Bárður Jacobsen og Trygvi Hansen, og teir skuldu eisini spælast saman við nýggju leikfeløgunum.
- Tí tóku vit tað heilt róligt í byrjanini, so liðið kundi byggjast upp í friði og náðum. Tað hevur víst seg at vera rætti mátin, tí nú eru vit beint har, sum vit vilja vera, sigur Boban Ilic.
Fara eftir báðum
Nú er tað steypafinalan, sum stendur fyri durum, og har er málið greitt.
ÍF fer á vøllin fyri at vinna. Og tað er eisini málið fyri FM, vísir venjarin á.
- Málið hjá okkum er at vinna tað, sum vit eru við í. Fyrst er tað steypafinalan, og sjálvt um hon altíð er øgiliga torfør, tí talan er bara um tann eina dystin, so fara vit á vøllin fyri at vinna. Og tað fara vit eisini at gera í landskappingini, har finalan ikki er so langt burtur, sigur Boban Ilic.


text:
Donsk kvinna var frásøgufólk í bussinum í dag, meðan vit
koyrdu runt í Berlin.
3,4 mió. fólk búgva í
dag í Berlin, og býurin spjaðir seg yvir einar 8-900 km2.
km.
Berlin er lestrarbýur, og ikki minni enn 3 fróðskaparsetur
eru í býunum – tað størsta er tøkniliga fróðskaparseturið við uml. 50.000
lesandi. Kendasti næmingurin, ið har hevur lisið, man vera Albert Einstein.
sjálvandi múrin, har uml. 100 fólk royndu at flýggja yvir múrin árliga – úr
Eystur- til Vestur-Berlin.
mai 1933. Ein reinsan av øllum tí, ið ikki var nóg týskt.
í Evropa, ið húsar m.ø. Berlinar filharmonikarunum (eitt tað besta og kendasta
symfoniorkesturið í heiminum).
Eisini húsar Berlin nýskapandi list – tað er jú so, at nógv
framtakshugaði listafólk leita sær til Berlin, ið ber orð fyri at vera evropeiska
lista-høvuðsborgin.


text:
Astrid Andreasen
Astrid Jóhanna Andreasen (fødd 1948 í Vestmanna) er ein føroysk listakvinna, vísundaligur teknari[1] og frímerkja-myndprýðari. Hon hevur serstakliga lagt seg eftir at tekna djór, serliga fiskar og onnur havdjór. Hon varð útbúgvin sum hondarbeiðslærarinna í 1968 frá Kerteminde Husflidsskole. Í 1982 fór hon á Aarhus Kunstakademi, og seinni hevur hon lært vísindaliga tekning á Jerlesborgskúlanum og á Tjernø Marinbiologiska Station í Svøríki. Astrid er ein fjøltáttað listakvinna. Hon hevur stóran part av sínum arbeiðslívi starvast innan lívfrøði, og hevur m.a. teknað eina ørgrynnu av teimum føroysku fiskunum, fuglunum, blómunum og tarunum. Verk hennara eru gjørd úr alskyns tilfari, líka frá silki til jarntráð. Eisini eru fleiri av verkunum bundin úr føroyskum tógvi við teimum eyðkendu føroysku bindingarmynstrunum. Astrid hevur í meira enn 20 ár starvast á Náttúrugripasavninum (nú Søvn Landsins) sum vísundaligur teknari.[2]
Í 2005 gjørdi Astrid, saman við dóttrini Katrin, altartalvuna í Vestmanna kirkju. Hon hevur eisini teknað nógv frímerki og jólamerki.
Í 2010 kom ein bók út um Astrid Andreasen á donskum. Bókin eitur Fisken i dukkevognen, tað er Trine Rytter Andersen, ið hevur skrivað bókina.[3]
Í 2014 fekk hon heiðurin at myndprýða Kærleikskúluna.[4]
Frímerki[rætta | rætta wikitekst]
Fiskar[rætta | rætta wikitekst]
FR 248 of 1994: Kombikk - Stickleback (Gasterosteus aculeatus).
FR 249: Rútar kongur - False boarfish (Neocyttus helgae).
FR 250: Áarsíl - Brown trout (Salmo trutta fario).
FR 251: Búrfiskur - Orange roughy (Hoplostethus atlanticus).
Grashopparar[rætta | rætta wikitekst]
Útgávudagur: 6. februar 1995.
FR 264: Ulopa reticulata.
FR 265: Streptanus sordidus.
FR 266: Anoscopus flavostriatus.
FR 267: Macrosteles alpinus.
Ravnur[rætta | rætta wikitekst]
Útgávudagur: 12. juni 1995.
FR 275: North Atlantic raven (Corvus corax varius).
FR 276: Pied Raven (Corvus corax varius morpha leucophaeus).
Fuglar[rætta | rætta wikitekst]
FR 290: Waxwing (Bombycilla garrulus).
FR 291: Common crossbill (Loxia curvirostra).
Soppar í Føroyum[rætta | rætta wikitekst]
FR 303: Leyk-vakshattur (Hygrocybe helobia).
FR 304: Gulur vakshattur (Hygrocybe chlorophana).
FR 305: Moyggjar-vakshattur (Hygrocybe virginiae).
FR 306: Papageyka-vakshattur Hygrocybe psittacina.
Fuglar '97[rætta | rætta wikitekst]
Útgávudagur: 17. februar 1997.
FR 307: Reyðkollur (Carduelis flammea).
FR 308: Prýðisígda (Pyrrhula pyrrhula).
Støðufuglar I[rætta | rætta wikitekst]
FR 324: Kvørkveggja (Turdus merula).
FR 325: Stari (Sturnus vulgaris faeroensis).
Støðufuglar II[rætta | rætta wikitekst]
FR 344: Grápurvur (Passer domesticus).
FR 345: Mortítlingur (Troglodytes troglodytes).
Bleytdjór[rætta | rætta wikitekst]
Útgávudagur: 11. februar 2002
FO 409: Lítli høgguslokkur (Sepiola atlantica)
FO 410: Øða (Modiolus modiolus) Horse mussel
FO 411: Bertákna (Polycera faeroensis)
FO 412: Agngágga (Buccinum undatum)
List á plakatum[rætta | rætta wikitekst]
Útgávudagur: 14. apríl 2003
Drunnhvíti[rætta | rætta wikitekst]
FO 522: Sýldur drunnhvíti (Oceanodroma leuchorhoa).
FO 523: Drunnhvíti (Hydrobates pelagicus).
Djúpvatnsfiskar[rætta | rætta wikitekst]
FO 539: Grønlandstussi (Himantolophus groenlandicus).
FO 540: Seilur (Gonostoma elongatum).
FO 541: Trantakongafiskur (Sebastes mentella).
FO 542: Bláaskøta (Neoraja caerulea).
FO 543: Tranthavmús (Rhinochimaera atlantica).
FO 544: Lusifer (Linophryne lucifera).
FO 545: Tussafiskur (Ceratias holboelli).
FO 546: Laksastyrja (Lampris guttatus).
FO 547: Silvurøks (Argyropelecus olfersi).
FO 548: Havtaska (Lophius piscatorius).


text:
Wacken Open Air
Wacken Open Air (W:O:A) er tann størsti metalfestivalurin í Evropa og hevur verið hildin síðan 1990. Festivalurin verður hildin í einari bygd í Týsklandi, sum eitur Wacken í Schleswig-Holstein í Norðurtýsklandi. Í 2007 vóru 60000 vitjandi á festivalinum og tilsamans 72000 luttakandi, íroknað starvsfólk. Áskoðararnir koma úr øllum heiminum.[1]
Festivalurin er vanliga í august og varir í tríggjar dagar, har festivalgestirnir hava møguleika fyri at seta telt upp á einum stórum teltplássi, sum liggur rundan um festivaløkið. Í tríggjar dagar eru so konsertir við umleið af 60 ymiskum tónleikabólkum, sum framføra á 4 ymiskum tónleikapallum. Í 2008 luttóku 71 orkestur.
Á konsertunum verður eitt nú tónleikur sum power metal, deyðsmetal, svartmetal, fólkametal og gothic metal at hoyra.
Av kendum útlendskum tónleikabólkum, sum hava framført á W:O:A, er Dimmu Borgir, Twisted Sister, Saxon, Warlock, Satyricon (saman við Nocturno Culto frá Darkthrone), Nightwish, Motörhead, Blind Guardian, Helloween og Gamma Ray. Føroyskir tónleikabólkar hava eisini framført á Wacken Open Air, eitt nú Týr og Hamferð. Í Føroyum hevur ein Wacken Battle Føroyar kapping verið hildin síðan 2012.[2] Vinnarin av kappingini sleppur at framføra á Wacken Open Air og at luttaka í Wacken Metal Battle. Í 2012 vann føroyski bólkurin Hamferð fyrst føroysku kappingina, Wacken Metal Battle Føroyar, og síðan vunnu teir eisini sjálva kappingina í Týsklandi Wacken Metal Battle, sum er ein kapping, ið fer fram meðan W:O:A er. Í 2013 verður tað føroyski bólkurin SIC, ið sleppur at framføra á W:O:A, tí hann vann Wacken Metal Battle Føroyar.
Wacken Open Air 2012[rætta | rætta wikitekst]
Wacken Open Air 2012 var hildið frá hósdegnum 2. august til leygardagin 4. august.


text:
Heilsufrøðiliga Starvsstovan langar út eftur hundaeigarum - enn einaferð
2020-06-18 06:43
Kunngerð hóttir okkum, sum berjast fyri at føroya fólk skulu kunna liva sum hundafamiljur, sum øll nútíðar samfeløg gera.
Hagtølini søgdu fyri nógvum árum síðani, at vit í sama mun sum í Danmark og onnur norðanland hava hund. Tvs. uml. 40 % av øllum íbúgvum hava hund. Ikki øll ferðast við hundi, men tað er ein lætti at mann kann.
Ongastaðni í kunngerðini síggji eg tekin um, at fakkunnleikin er tikin við uppá ráð. Sum altíð er reglugerð bara gjørd, og vit hava onki krav uppá frágreiðing ella mett verður at bara vit vita, at tað eru orsøkir til avgerðirnar, so mann tað vera nóg mikið. Tað sýnist púra tilvildarligt avgjørt av fólkið, sum lítlan og ongan kunnleika hava til hundar, hundahald ella til hundafólk í landinum.
Átti HFS ikki verið ein stovnur, sum skuldi hjálpt fólki, sum liva í einum framkomnum samfelag sum vit gera? Hjálpt heldur enn at gjørt tað trupult at hava húsdjór.
Eisini í Føroyum er hundurin ein nattúrligur partur av familjuni. Hetta hevur hundurin verið líka leingi vit vita um, at menniskja hevur verið “moderna”. Tey skaptu hundin og menniskju hava alsamt alt hundin til at passa og nøkta til okkara tørv. Hundur er ikki uppstaðin í nattúruni, men er útviklaður av og saman við menniskjum.
Tað skal ikki vera loyvt….. Tað skal bannast at innflyta hundar, sum eru sterkir, fimir og skjótir. Altso allir sunnir vælbygdir hundar?
Mann skal ikki hava møguleika taka hundin við sær av landinum. Tvs. skilagóð hundaaling, ítrottur o.a. ber ikki longur til?
Eg øtist, eri ill og so troytt av mótviljanum, sum vit hava fingið frá HFS líka síðan eg byrjaði at arbeiða til frama fyri skilagóðari hundaaling herheima. Hvussu nógv fólk hava valt ikki at flyta til Føroya, tí at tað er so trupult at hava og ferðast við hundi hiðani? Hvussu nógvir Føroyingar í útlegd velja Føroyar frá sum ferðamál, tí at tey ikki kunnu hava hund sín við? Tað eru fólk í Føroyum, sum royna undir verandi torføru treytum at ala sunnir og vælfungerandi hundar av ymiskum rasum, sum egna seg væl familiuhundar.
Tað má ikki henda at hendan kunngerðin kemur í gildi! Tað fer at gera tað ógjørlilgt at hava eitt gott grundlag fyri sunnari hundaaling í Føroyum. Vit hundaeigarar vilja meira enn nakar annar verja stovnin ímóti hundasjúkum og parasittum og at hetta kemur til landið, og tí gera vit alt vit eru ment við koppsetingum og viðgerðum ímóti hesum, tá ið vit skullu út og til landið við hundi.
Viðgerðin er so umfatandi, at onnur lond øtast og skilja ikki hesa ovurviðgerð, ið sum er fer fram. Hetta ber nemmliga til við hundum og kettum - í mótsetningi til at tað, sum hvørja einastu viku kemur til landi av plantum og mold - heilt uttan nakra forðing. Tað eru sniglar o.t. sum bera parasittur við sær - ikki vælviðgjørdir hundar. Flytifuglur ber eisini parasittur við sær - bæði invortis og útvortis. Tað fáa vit ikki gjørt nakað við. Og tað skulu vit heldur ikki.
Hundaheilsa er ikki bert at vera fríur fyri parasittum og sjúkum, men í alstóran mun at hava góða sálarheilsu. Tað krevur, at alarar kunnu fara at para sínar tíkar og skaffa sunn gen til hundastandin í Føroyum.
Vit eru ØLL áhugaði í, at hundarnir eru sunnir og góðir í sær. Tað er ikki bara at lata hundar para hvatsumhelst. Soleiðis sum tað hevur verið í nógv nógv ár. Seinastu árinini hevur tað verið møguligt at skaffa sær ein rasuhund, sum passar til tín tørv og til tín møguleika fyri at aktivera hundin.Tað vísur seg eisini heilt greitt, at fólk ansa betur eftur einum rasuhundi, har tey hava hugsað seg væl um áðrenn keypi. Sjálvandi burdu øll ansa hundi sínum líka væl uttan mun til, hvaðni tey hava hann frá, og um hann er rasu- ella blandingshundur. Men soleiðis eru fólk!
Heldur burdi HFS gjørt kunngerð sum loyvir innflutningi av hvølpum 8 vikur gamlir. So ungir eru teir vardir av immunverjuni hjá mammuni og hava veri nógv minni útsettir fyri smittukeldum enn ein nakrir mánaðir eldri hvølpur. Krøv til at hvølparnir skulu hava fci ættartalvu og hava sín uppruna í nærmastu londum hevði tryggja at teir ikki koma frá sokallaðum hvølpafabrikkum ella ólóliga innfluttir í Danmark.
Hjálp okkum at gera tað betur heldur enn at seta okkum forðingar.
Fríða Matras Brekku


text:
Fimm hondbóltsdystir verða leiktir í dag í summarkappingini.
Hjá kvinnum eru dystir í Vági og og í Klaksvík
SMS-summarkappingin:
Klokkan 13.00: VB - U18-landsliðið (Høllin í Vági)
Klokkan 15.00: Stjørnan - H71 (KÍ-høllin)
Hjá monnum verður eitt nú U20-landsliðið at síggja í Hoyvíkshøllini, og U18-landsliðið í Høllini á Skála, har mótstøðuliðið er eitt sterkt úrvalslið, ið er mannað av útisetum.
Okkara-summarkappingin
Klokkan 14.00: H71 - U20-landsliðið (Hoyvíkshøllin)
Klokkan 15.00: U18-landsliðið - Ùrvalsliðið (Ítrottarhøllin á Skála)
Klokkan 15.00 VÍF - Kyndil (Ítrottarhøllin í Vestmanna)
Liðini eru býtt í tveir bólkar, ið spæla ímóti hvørjum øðrum einaferð. Bólkavinnararnir spæla finalu 11, juli.
Sí eisini:


text:
10. mars 2014
Myndir: Savnsmyndir
Eftir dystin kunnu vit siga, at hetta var ein lættvunnin dystur. Longu tíðliga í dystinum sás,t hvønn veg tað bar, tí málmunurin bleiv so stórur. H71 spældi væl, meðan tað lá minni væl fyri hjá Neistanum, tað var ikki teirra dagur. Endaliga úrslitið gjørdist at H71 vann við 13 málum, 31-18.
Tað gekk onki hjá Neistanum, meðan H71 liðið koyrdi sum ein vælsmurd maskina við tættari verju og ágangandi álopi. Fyrstu 20 minuttirnar skoraðu teir bláu bert fýra ferðir (3 brotskast). Hjá H71 var tað serliga í verjupartinum, at tað gekk væl, uttara verjan arbeiddi væl, og í málinum stóð Tóraldur og tók tað mesta, sum kom innum. Hann spældi ein sera góðan dyst. Høgni Olafson er vorðin ein sannur verjuskansi og tekur seg fram fyri hvønn dyst.
Seinni hálvleikur var nakað tamari, tað bleiv meira til álop og minni til verju. Hetta er væl skiljandi, tá munurin var so greiður. Dysturin bleiv meira javnur, men móti endanum løgdust nøkur mál afturat, og gjørdist tað til ein góðan sigur við 13 málum í yvirskoti.
Enn eru 5 dystir eftir og 10 stig. Spæla vit soleiðis, sum vit gjørdu í dag, so kann roknast eitt sindur uppá, hvussu mest sannlíka endastøðan verður:
H71-StÍF: 2-0; TK-KÍF: 0-2; Neistin-TK: 2-0; VÍF-StÍF: 0-2 (1-1); Kyndil-KÍF: 2-0; StÍF-Kyndil: 2-0 (1-1); H71-TK: 2-0; Neistin-VÍF-0-2; KÍF-StÍF: 0-2 (1-1); Neistin-Kyndil: 0-2; VÍF-H71: 0-2; H71-Kyndil: 2-0; TK-VÍF: 0-2; KÍF-Neistin: 2-0; StÍF-Neistin: 2-0; Kyndil-TK: 2-0; KÍF-H71: 0-2
Heldur hendan forsøgnin, enda H71 og StÍF á 30 stigum hvør, og koma at liggja á einum deildum øðrumplássi. Skipanin er soleiðis, at tað eru sínámillum dystir, sum telja fyrst og síðan málmunurin. Tá er støðan tann, at dystirnir endaðu soleiðis: StÍF-H71: 29-30; H71-StÍF: 31-29 og StÍF-H71: 24-22. Sambært forsøgnini omanfyri hava vit tá vunnið fjórða dystin og vinna tí annaplássið við at hava vunnið 3-1 á StÍF. Hervið koma VÍF og H71 í finaluna.
Drívið nú bara á, so fáa vit at síggja, hvussu langt tað røkkur.
25. juli
18. juli
23. juni
14. juni
12. juni
27. mai
21. mai
7. apríl
15. februar
13. februar
Hondbóltsfelagið H71
Hoyvíkshøllin
Postsmoga 1067
FO-188 Hoyvík


text:
2. juli 2015
Dagur 4 í Göteborg.
Tað má sigast eitt vera eitt stórt herðaklapp til felagið, venjarar, leikarar og foreldur, at Hoyvík hevur skaffað sær so nógv við í A-playoff, sum tað eitur í Partille Cup.
Tá vit so hugsa um, at eitt ella tvey lið afturat eisini kundu verið har, altso 8-9, so tosa vit kvalitet.
Hjá teim heilt ungu er vegurin til finaluna ikki so langur, oftani bara 8 lið eftir, meðan hjá teim miðalungu, gentur og dreingir 15, eru vegurin nakað longri, og tí truplari.
Gentur 10 spæla soleiðis:
03 Jul 16:05 1/4 Final H 71 Vorup FB 1
Gentur 12 spæla soleiðis:
03 Jul 12:35 1/8 Final H 71 Win. 03001201
(tvs av Stockolmspol... og Nordstrand IF 2)
Gentur 15 spæla soleiðis:
03 Jul 08:30 1/32 Final H 71 Skaun HK
Dreingir 15 spæla soleiðis:
03 Jul 10:15 1/32 Final Elan Sportif Redonnais H 71
Dreingir 13 spæla soleiðis:
03 Jul 12:35 1/16 Final H 71 1 H43 Lund 2
Dreingir 11 spæla soleiðis:
03 Jul 10:50 1/8 Final H 71 2 IK Sävehof 1
Dreingir 10 spæla soleiðis:
03 Jul 15:30 1/4 Final H 71 IK Sävehof 3
Meiri verður at frætta í morgin, tá ivaleyst nøkur ikki hava havt eydnuna við sær, nøkur hava. Óansæð er flott avrik at koma í A-endaumfarið.
Og hasi, ið ikki megnaðu A-umfarið, hava apsalutt einki at angra seg um, tí at koma langt, kanska enntá vinna B-finaluna, tað er ikki heilt galið eiheldur. Eisini eitt avrik.
Og annars snýr tað seg um at taka nakrar royndir við sær, tí tað skal vera stutligt at spæla hondbólt: men tað er BARA stuttligt, um tú stríðist--sum galt tað lívið!
Alt tað besta í morgin, og minnist til sólkrem og at drekka nógv vatn... og har komu so enn eini heilsuráð. UPS!
---
Samlað yvirlit yvir deildir, dystir og støður hjá H71 kanst tú lesa her.
25. juli
18. juli
23. juni
14. juni
12. juni
27. mai
21. mai
7. apríl
15. februar
13. februar
Hondbóltsfelagið H71
Hoyvíkshøllin
Postsmoga 1067
FO-188 Hoyvík


text:
- Tíðindi, mentan og ítróttur
Lutakast um steypakappingina í 3-2
Í 3-2 í kvøld verður kastað lut um, hvussu spælast skal í fjórðingsfinalunum í kappingini um Løgmanssteypið.
Í bollanum í kvøld eru HB, sum sló KÍ út úr kappingini í 1. umfari, og Víkingur, TB, B36, Skála, AB, og NSÍ - øll úr Betrideildini.
Einasta liðið úr 1. deild, sum framvegis er við í kappingini, er 07 Vestur, sum vann ímóti FC Suðuroy í 1. umfari.
Fjórðingsfinalurnar verða avgreiddar við einum dysti, og lutakastið ger av, hvør fær heimavøll.
Dystirnir verða spældir 21. november.


text:
Stuðul til havgransking leysur at søkja
mentan09-07-2020 - 15:42 - Jóanis Nielsen
Nú ber til hjá granskingarstovnum í Føroyum, Grønlandi og Danmark at søkja um stuðul til havgransking í Norðuratlantshavi.
Danska stjórnin hevur sett umleið 25,5 mió. kr. av næstu fýra árini til gransking av havumhvørvinum í Norðuratlantshavi við serligum atliti til broytingar í veðurlagnum. Størsti parturin skal lýsast leysur at søkja til granskingarverkætlanir. Ein minni partur fer til fyrisiting.
Ætlanin við granskingarskránni er at skapa økta vitan um havumhvørvið í Norðuratlantshavi, sum kann vera við til at finna loysnir á avbjóðingum serliga í sambandi við hitaflutning í havstreymum, uppbýti millum ovara og djúpra rákið í sjónum, útbreiðslu og vakstrarmøguleikar hjá fíggjarliga áhugaverdum fiskastovnum og havsúrgan.
Granskingarstovnar í Føroyum, Grønlandi og Danmark kunnu søkja um stuðul frá granskingarskránni. Endamálið við granskingarskránni er eisini at menna samstarvið millum londini um havgransking. Tað er tí ein treyt, at játtan verður latin til øll trý londini.
Fyrsta umfar
Granskingarráðið hevur fingið til uppgávu at umsita granskingarskránna. Ráðið lýsir nú eftir umsóknum til fyrsta part av skránni, 4 mió. kr., ið eru tøkar í ár.
Mesta stuðulsupphæddin til hvørja verkætlan er 2 mió. kr, og tí verður stuðul væntandi latin til tvær ella tríggjar verkætlanir í ár.
Granskingarstovnar í í minsta lagi tveimum av teimum trimum londunum skulu vera við í hvørjari verkætlan. Granskingarstovnar úr øðrum londum kunnu luttaka við egnari fígging.
Umsóknarfreistin er 21. september kl. 12.
Lýsing eftir umsóknum við nærri greining av krøvum og treytum er at finna her.
Umsóknir skulu skrivast á serligt oyðublað, ið kann heintast her.


text:
Norðurlendskt samstarv
Almannamálaráðið luttekur í norðurlendska ráðharraráðnum viðvíkjandi samstarvi innan almanna- og heilsuøkið. Yvirskipaðu leiðsluna av arbeiðinum hava teir norðurlendsku almanna- og heilsuráðharrarnir (MR-S), sum vanliga møtast einaferð um árið.
Embætismannanevndin fyri almanna- og heilsumál (EK-S), hittist vanliga 2 ferðir um árið. 4-5 embætisfólk frá hvørjum Norðurlandi luttaka í hesum virksemi. Almannamálaráðið hevur eitt umboð í nevndini.
Í høvuðsheitum viðvíkur samstarvið almanna- og heilsuøkið í norðurlandska ráðharraráðnum um:
- At beina burtur forðingar fyri at at flyta millum Norðurlond.
- At menna tey norðurlendsku vælferðasamfeløgini í sambandi við nýggjar evropeiskar og altjóða avbjóðingar.
- At menna tað norðurlendska samstarvi við tey norðurlendsku nærumhvørvini.
- At býta um tilfar um almanna- og heilsuøkið og kunna um royndir, sum hvørt einstakt land hevur á økinum.
Meira fæst at vita um norðurlendska samstarvið á heimsíðuni hjá Norðurlandaráðnum.


text:
Nyheder fra kredsen
Framsýning í Badmintonhøllini Tórshavn
TJÒÐARFRAMSÝNING Í BADMINTONHØLLINI - TÓRSHAVN
Framsýning verður 25 apríl 2020 kl 10 í Badmintonhøllini í Tórshavn.
Dómari er Annette Bystrup frá Danmark.
Sum vanligt er skránin soleiðis:
Rasu døming
Barn og hund kapping
Juniorhandling
BIS finalurnar
Lutaseðlar
Ein hundur, sum skal luttaka til barn og hund ella juniorhandling, skal vera minimum 9 mánar og vera tilmeldaður framsýningina.
Vit hava ringvenjing áðrenn framsýningina.
Ringvenjing í Tórshavn er týskvøld kl 19, sí meira kunning í kalendara.
Ringvenjing í Klaksvík, send ein teldupost til Dianu á djohannessen@gmail.com fyri meira kunning.


text:
LISA í Hoydalar – eitt stað har listin og listafólkini hoyra til
- 01 Aug 2017
- - LISA
Mentamálaráðið hevur biðið um hugskot um, hvat hesin vakri og søguríki bletturin skal brúkast til í framtíðini.
LISA skjýtur upp, at bygningarnir í Hoydølum verða latnir LISA at gera eina miðstøð fyri tey virkisøki, ið eru umboðað í limafeløgunum hjá LISA.
LISA, Listafólkasamband Føroya, er meginfelagið fyri øll feløg, ið hava limir, sum á yrkisligan hátt fáast við skapandi og útinnandi arbeiði innan list Limirnir hjá LISA eru hesir: Arkitektafelag Føroya, Designarafelagið, Einleikarafelag Føroya, Felagið Føroysk Tónaskøld, Føroysk Filmsfólk, Føroysk Myndlistafólk, Føroya Tónleikarafelag, Kórsamband Føroya, Leikarafelag Føroya, Rithøvundafelag Føroya og Yrkisfotografar í Føroyum.
Kjarnin í uppskotinum hjá LISA er í Hoydølum at gera ein miðdepil til listafakligt arbeiði til framleiðslu, framsýning, sølu, marknaðarføring, netverk og altjóða samstarv á lista-, vitanar- og mentanarøkinum Til hetta eru Hoydalar arkitektoniskt framúr væl hóskandi Í Hoydølum kann LISA gera eitt slag av staði, sum ikki nnst frammanundan í Føroyum Eitt stað, har listin og listafólkini hoyra til.
Í hesum bóklingi er ein stutt lýsing av virkisøkjunum og hølistørvunum hjá limunum í teimum ellivu feløgunum, umframt ein lýsing av uppskotinum hjá LISA um hvat er møguligt í Hoydølum.
LISA skjýtur upp, at bygningarnir í Hoydølum verða latnir LISA at gera eina miðstøð fyri tey virkisøki, ið eru umboðað í limafeløgunum hjá LISA


text:
Stjóri til Vørn
Søkt verður eftir stjóra til Vørn.
Ábyrgdarøki
Stjórin hevur evstu ábyrgd av dagliga virksemi stovnsins.
Høvuðsuppgávur
- At tryggja – saman við Fiskimálaráðnum – at stovnurin støðugt mennist og virkar samsvarandi almennum krøvum, tað veri seg føroyskum sum altjóða.
- At leiða og leggja til rættis virksemi innan øll arbeiðsøki á stovninum.
- At tryggja gott fiskiveiðieftirlit, eins og góða fyrisiting innan málsviðgerð í sambandi við tænastur, eftirlit og avgreiðslu.
- At tryggja eina fullgóða tænastu í sambandi við bjarging á føroyskari havleið.
- At hava ábyrgd av fíggjarstýring og at játtanir vera hildnar.
Førleikar og royndir
- Viðkomandi útbúgving, førleikar og royndir, ið beinleiðis kunnu setast í samband við ábyrgdarøkið og tær høvuðsuppgávur, sum starvið fevnir um.
- Fyrimunur er, at umsøkjarin hevur leiðslu - og starvsroyndir, ið kunnu setast í samband við virkisøki stovnsins.
- Umsøkjarin skal hava góð evni at samskifta í almenna rúminum og beinleiðis við føroyskar og útlendskar myndugleikar, umframt onnur umboð.
Setanartreytir
Starvið verður lønt ájavnt 38. lønarflokki eftir sáttmálanum millum Fíggjarmálaráðið og Tænastumannafelag landsins, tó uttan at vera tænastumannastarv. Setanarøkið fevnir um Fiskimálaráðið og stovnar undir tí, umframt hini stjórnarráðini.
Umsókn
Umsókn við upplýsingum um prógv, royndir og møgulig viðmæli skal sendast talgilt til Fiskimálaráðið á fisk@fisk.fo ella sum vanligur postur til Fiskimálaráðið, postrúm 347, 110
Tórshavn.
Umsóknin skal vera okkum í hendi í seinasta lagi fríggjadagin 3. januar 2020 kl. 12:00.
Allar umsóknir verða viðgjørdar í trúnaði.
Nærri upplýsingar um starvið fáast frá Rógva Reinert, aðalstjóra, telefon 55 32 11.
Vørn er stovnur, sum bygnaðarliga er skipaður undir Fiskimálaráðnum. Uppgávurnar hjá stovninum fevna um høvuðsøkini fiskiveiðieftirlit og bjarging á føroyskari havleið. Bygnaðarligu eindirnar á stovninum eru: Fiskiveiðieftirlitið, MRCC/Th. Radio, Veðurtænastan og skipini Brimil og Tjaldrið. Stovnurin hevur eisini avtalu við Atlantsflog í samband við tyrlutænastu.
Stovnurin hevur í 2019 81 fólk í starvi, og samlaða fíggjarliga játtanin er umleið 63 mió. kr.
www.vorn.fo
13. aug 2020
5. aug 2020
5. aug 2020
14. aug 2020
17. aug 2020
7. aug 2020
19. aug 2020


text:
8716.18 - Immunologi og autoimmunar sjúkur
Skeiðsnummar
8716.18
Heiti
Immunologi og autoimmunar sjúkur
ECTS
7,5
Fortreytir
BSc í sjúkrarøkt Ískoytisútbúgving á BSc stigi fyri heilsustarvsfólk Heilsuvísindalig útbúgving á bachelorstigi Aðrar viðkomandi bachelorútbúgvingar
Endamál
Endamálið við skeiðinum er, at lesandi ogna sær grundleggjandi vitan um immunskipanina og autoimmunar sjúkur; og gerast før fyri at meta um og kjakast um konsekvensir fyri fólkaheilsuna og lívskvalitet av hesum sjúkum. Í einum breiðari perspektivi skulu lesandi gerast før fyri meta um og brúka dygdar keldur til vitan um immunologi og autoimmunar sjúkur.
Innihald
Á skeiðinum verða hesir høvuðstættir innan immunology and public health viðgjørdir: Kyknur í immunskipanini, íborin immunitetur, tillagaður immunitetur, immune toleransa, vandatættir og útloysarar fyri autoimmunitet (genetikkur, infektiónir, lívsstílur/kostur, microbiome), sjúklingarøkt, lívskvalitets granskingar amboð, multiple sclerosa, diabetes, IBD, psoriasis. Skeiðið verður á enskum.
Læru- og undirvísingarhættir
Undirvísingin er skipað við skifti millum fyrilestrar, interaktivar venjingar, bólkaarbeiði, kjak og sjálvlestur.
Læruúrtøka
Aftaná skeiðslok skal lesandi -Skilja og kunna greiða frá høvuðstættir innan immunologi: o Leiklutin hjá íbornum versus tillagaðum immuniteti o Immun toleransa o Sjúklingarøkt (viðgerð og diagnosa) o Predispositión/vandatættir og útloysarar (genetikk, infektión,lívsstílur/kostur, microbiom) o Sjúklingarøkt (lívskvalitetur) o Granskingartól, ið eru relevant viðv. autoimmunar sjúkur o Megin sjúkur innan autoimmuniteti o Sameina teirra lærdóm og hugsa sær nýtt fólka heilsu átak o At ogna sær grundleggjandi vitan um funktiónir hjá immunskipanini og sjúku mekanismur - At meta um og diskutera fólka heilsu byrðuna av autoimmunum sjúkum og ávirkanina á lívskvaliteti av hesum sjúkum - At greina og meta kritiskt um vísindaligan primeran lesnað og yvirføre hetta til egna fakøkið og praksis - At knýta nýggja vísindaliga vitan saman við egnari tulking av kritiskum tørvum innan sjúkrarøkt og fólkaheilsu - *Eitt megin evni á skeiðnum verður hvussu man brúkar grundleggjandi vísindalig hugtøk í dagligari praksis
Próvtøkuháttur
Munnlig próvtøka. Kravdur lestraraktivitetur áðrenn farið kann vera til próvtøku. Kravdur lestraraktivitetur verður í skap av einum faldara ella skitseraðari heimasíðu, ið vísur á nýggja fólkaheilsu verkætlan, ið hevur til endamáls at basa autoimmunari sjúku ella ein protokol til nýtslu í heilsufakligari praksis Lesandi arbeiða í bólkum og leggja fram teirra verkætlan / protokol og skulu vera før fyri at diskutera megin sjúku mekanismur á einum máli, ið sjúklingar kunnu skilja.
Próvdøming
Innanhýsis
Próvtalsstigi
P-talsstigin
Lestrarlisti
Verður ásettur í undirvísingarskránni
Ábyrgd
Amanda Gratton Vang


text:
Marita Müller var í dag liðug við lærutíð sína á Umhvørvisstovuni. Hon hevur nú eina skrivstovuútbúgving innan almenna fyrisiting. Uppgávurnar á Umhvørvisstovuni hava verið á deildini, har tinglýsing, landsfólkayvirlit og vápnaskráseting verða umsitin. Malene Egebjerg Jacobsen var lærumeistari. Marita heldur fram at arbeiða á deildini. Samstundis lýsir Umhvørvisstovan eftir nýggjum lærlingi til sama øki. Útbúgvingin tekur millum 2 og 3 ár, alt eftir hvørja skúlagongd ein hevur við sær. Meira um læruplássið sæst her.« Aftur
Innasta punkt í landinum
20-07-2020
Avmarkingar í siglingarferð kring R…
17-07-2020
Grøn fjarhitaskipan boðin út
15-07-2020
Starvsfólk til náttúru- og umhvørvi…
14-07-2020
Útlátið av vakstrarhúsgassi økt 6%
13-07-2020
Útskiftingin í Uppsalahaga endað
07-07-2020
Marita er útlærd - pláss er til nýg…
19-06-2020
Grønur alibátur boðin út
19-06-2020
Mowi á Strondum fingið umhvørvisgóð…
16-06-2020
Tur/retur-ferðaseðil? So er bústaða…
15-06-2020


text:
Lesistovan
Øll kunnu koma á lesistovu Tjóðskjalasavnsins at síggja og arbeiða við savnsskjølum okkara, t.d. kirkjubókum, fólkateljingum, mynstringarlistum, journalum og øðrum.
Á lesistovuni er tráðleyst net. Tað er ikki loyvt at hava mat og drekka við á lesistovuna.
Sí eisini hjálp og vegleiðing.
Hvørji savnsskjøl hava vit?
Savnsskjølini fevna um tíðina frá umleið 1300 til í dag og eru í vavi knappar 5 kilometrar.
Flestu savnsskjølini stava frá almennum stovnum, bæði lands- og ríkisstovnum og kommunum, eisini eru privat savnsskjøl. Vit hava somuleiðis kort og tekningar.
Vit hava ikki bløð/tíðarrit (útgivið/prentað tilfar) ella lutir.
- Landsbókasavnið varðar av bløðum/tíðarritum (prentaðum/útgivnum tilfari).
- Tjóðsavnið varðar av lutum.
Avrit
Á lesistovuni finnast avrit av upprunaskjølum, ið vanliga verða nógv nýtt, eitt nú úr kirkjubókum, fólkateljingum, jarðarbókum/lensroknskapum og skiftiprotokollum. Vitjandi á lesistovuni kunnu nýta hesi avrit.
Sí eisini talgildað savnsskjøl/keldur.
Avrit, skanningar, myndir o.a. av upprunaskjølum
Tað ber til at fáa avrit, skanningar ella taka myndir (uttan blits) av upprunaskjølum. Vanlig avrit verða bert tikin av upprunaskjølum, sum eru í góðum standi, tó ikki av upprunaskjølum ið eru innbundin og/ella við innsigli. Slík skjøl mugu skannast.
Eisini ber til at bíleggja skjalasavnsrannsóknir (kanningararbeiði) v.m. mótvegis gjaldi.
Tosa við starvsfólkini um hetta.
Sí prísir.


text:
05. juli 2019
1. juli 2019 hevur Heilsu- og innlendismálaráðið ásett nýggja kunngerð um prístalsviðgerð av tilskoti til tilskotsheimilaðan heilivág.
Nýggja kunngerðin hevur við sær, at kundar okkara skulu gjalda munin ímillum ta gomlu ásetingina og ta nýggju. Gjaldið verður íroknað fyrstu ferð tú fært útflýggjað tilskotheimilaðan heilivág aftaná 1. juli 2019 og telur við í egingjaldinum fyri núverandi tilskotsár.
Munurin er tengdur at, um tú ert pensjónistur ella vaksin. Munurin er 21,10 kr. fyri pensjónistar og 33,10 kr. fyri vaksin.
Les meira um kunngerðina, egingjald og stuðul til heilivág á síðuni her.


text:
Seinasti "innleiðandi" dysturin í venjarakappingini varð leiktur í Gundadali í gjárkvøldið. Hesin dysturin skuldi annars leikast á Svangaskarði fyrst í mánaðinum, men tá var B36 á venjingarlegu í Suðuroynni.
1. deildarliðið gjørdi veruliga bart í 1. hálvleiki. Teir serbisku útileikararnir, ið komu til Toftir í fjør, skoraðu málini.
B36 skuldi vinna fyri at koma í finaluna í kappingini. Tá komið var um miðjan 2. hálvleik var framvegis 0-2, men so minkaði Árni Frederiksberg um munin. Tíggju minuttir seinni javnaði Hugin Samuelsen.
Einki mál kom afturat, og harvið eru tað Víkingur og HB, ið hittast í finaluni. B36 skal spæla ímóti KÍ. Hinir dystirnir leygardagin verða: NSÍ - ÍF, Skála - EB/Streymur og B68 - AB
VFF Kup 4. umfar
Gundadalur 12.02 - fluttur frá 01.02 og Svangaskarði
B36 - B68 2-2 (0-2
17' Zoran Vujovic 1-0
25' Andrija Radovanovic 2-0
68' Árni Frederiksberg 2-1
77' Hugin Samuelsen 2-2
B36 (4-3-3): Símun Rógvi Hansen - Benjamin Heinesen, Andrias Eriksen, Sonni Ragnar Nattestad, Erling Dávidsson - Eli Falkvard Nielsen, Mattias Weihe Joensen, Hugin Samuelsen - Árni Frederiksberg, Sebastian Pingel, Stefan Radosavljevic.
Upplýsingar um mál og uppstillingar: bolt.fo og dystir.fo
Støðan eftir fimm umfør:
1. HB 11
2. Víkingur 11
3. B36 10
4. KÍ 10
5. NSÍ 9
6. ÍF 7
7. Skála 6
8. EB/Streymur 6
9. B68 1
AB 0
VFF Kup: B68 fekk javnleik í Gundadali
B36 fekk vent 0-2 til 2-2, men tað var ikki nóg mikið til at koma í finaluna í kappingini. Endaumfarið verður leygardagin.
Hugin Samuelsen, her í dysti móti Besiktas, skoraði útjavnandi málið fyri B36 (Mynd: Sverri Egholm)
Seinasti "innleiðandi" dysturin í venjarakappingini varð leiktur í Gundadali í gjárkvøldið. Hesin dysturin skuldi annars leikast á Svangaskarði fyrst í mánaðinum, men tá var B36 á venjingarlegu í Suðuroynni.


text:
Visit Suðuroy hevur gjørt nýggja heimasíðu. Henda heimasíðan hevur sama snið, sum tann hjá Visit Faroe Islands, ið eisini hevur stuðlað hesum arbeiðinum, við at lata snið og stuðul til myndir. Eisini hava Tvøroyrar og Vágs kommuna fíggjað nýggju heimasíðuna.
Tað hevur verið av alstórum týdningi fyri okkum, at fáa gjørt eina nýmótans heimasíðu, ið er í trá við ’brandið’ hjá Visit Faroe Islands og hjá hinum kunningarstovunum í landinum. Í dag er eisini vanligt at fólk brúka teldlar og fartelefonir, tá ið tey eru á netinum, og tí er eisini umráðandi, at síðan riggar væl á hesum fartólum.
Tá ið vit fóru undir arbeiðið, var beinanvegin avgjørt, at tað fyrst og fremst varð arbeitt við at fáa ensku útgávuna lidna, soleiðis at øll ferðafólk kunnu skilja kunningina. Síðani verður føroyska síðan gjørd so við og við. Um tað eru føroyingar, ið hava torført við at skilja enska innihaldið, ber altíð til at ringja ella skriva til skrivstovurnar hjá Visit Suðuroy, ið eru fúsarat hjálpa við einhvørjum.
Vit vóna, at hon verður væl móttikin.
Umframt at hava fingið nýggja heimasíðu, hava vit eisini avgjørt, at frameftir verður tað ein felags Facebook vangi, ið verður nýttur framyvir, ið eitur Visit Suðuroy. Eisini eru vit á Instagram sum @visit.suduroy og á Youtube sum Visit Suðuroy.
Visit Suðuroy
Tvøroyri: Tlf. 611080, teldupostur: info@tvoroyri.fo
Vágur: Tlf. 239390, teldupostur: info@vagur.fo
www.visitsuduroy.fo
Last modified: 27. april 2020


text:
Bíblian hjá William Gibson Sloan
Leygardagin 8. nov. 2014, á Samfelagsstevnuni í Havn, varð ein serstøk bíblia handað samkomuni í Ebenezer.
Tað var upprunaliga bíblian hjá William Gibson Sloan, vanliga nevndur Gamli Sloan, sum kom til Føroya í 1865 at boða føroyingum gleðiboðskapin um fríu frelsu Guds við trúgv á Jesus Kristus, við grundarlagi í bíbliuni.
At Sloan hevur brúkt bíbliuna dúgliga, sæst á mongu persónligu viðmerkingunum hann hevur skrivað á hvørja einastu síðu í henni, ivaleyst túsundtals viðmerkingar.
Síðan 1990 hevur bíblian verið varðveitt hjá GLO (GOSPEL LITERATURE OUTREACH) í Motherwell í Skotlandi.
Jógvan Zachariassen, sum handaði bíbliuna, segði, at hann í eini 10 ár hevur virkað fyri at fáa hana aftur til Føroya, har hann helt, at hon hoyrdi heima.
Í ár eru 100 ár síðan William G. Sloan andaðist, og fráfarandi leiðarin í GLO, John Speirs, segði fyrr í ár, at nú var tíðin komin, at lata føroyingum hesa serstøku bíbliu aftur.
Tað var Róland í Skorini, sum fyri samkomuna í Ebenezer, tók í móti bíbliuni, sum fer at verða varðveitt á Føroya Landsskjalasavni, eftir at allar síðurnar eru avmyndaðar, so at øll kunnu lesa í henni.


text:
Wikipedia:Hendingar/19. september
Hin 19. september:
- 634 – Kringsetingin av Damaskus: Arabiski Rashidun-herurin undir leiðslu av Khalid ibn al-Walid vinnur á Bysantinska ríkinum og hertekur býin.
- 1893 - Kvinnur í Nýsæland fáa valrætt.
- 1985 - Ein stórur jarðskjálvti rakar Meksiko, og hevur við sær at 10.000 lata lív, 30.000 verða meiðslaði, og 95.000 verða heimleys.
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
Kaspiska havið
Kaspiska havið er 26 m. lægri enn Atlantshavið og dýpist ikki, hóast Volga og aðrar stórar áir renna út í tað. Hetta kemur av, at eins nógv vatn guvar úr tí og tað, sum rennur í tað, tí hitin er so mikil har á leiðini. Vatnið verður kallað hav, tí tað er salt. Saltið kemur við áunum og guvar ikki burtur saman við vatninum. Fleiri vøtn eru eins sølt og saltari enn Kaspiska havið. Tey eru bert har, sum veðurlagið er sera turt. Á hvørjum vetri liggur tjúkkur ísur á norðara parti av havinum. Tá dámar t.d. kópunum at bólta sær á ísinum. Har er ov mikið at liva av hjá teimum, tí havið er eitt tað fiskaríkasta í heiminum. Fleiri túsund bátar liggja við Volgaósan og fiska laks, sild, stør og annan fisk, sum har er ørgrynni av. Í januar mánað stendur størurin á høvdinum undir ísinum og svevur. Hann kann verða 9 m. langur og vigar tá 1400 kg. Hann verður dúgliga veiddur, um veturin við króki og um summarið við garni. Fiskurin er vælsmakkandi, rognið verður kallað kaviar.


text:
Eitt av krøvunum frá stuðulsflokkunum hjá nýggju donsku sosialdemokratisku minnilutastjórnini, tá hon kom til í fjør, var at seta í verk víttfevnandi stig fyri at minka munandi um útlátið av CO2. Síðani hava fleiri uppskot verið frammi um, hvussu hetta kann gerast og sum fevna um alt frá at gevast við oljuleiting í Norðsjónum til at leggja um landbúnaðarframleiðsluna. So kom korona, og flestu av uppskotunum vórðu fyribils løgd á hillina. Nú landið er við at lata uppaftur hoyrast aftur krøvini til ein nýggjan og virknan veðurlagspolitikk.
Herfyri gjørdi danski umhvørvis- og veðurlagsráðharrin, Dan Jørgensen greitt, at ein byrjan til at seta tiltøk í verk fyri at minka um CO2 útlátið er at stuðla broytingini frá oljufýri til jarðhita og at fáa fleiri donsk húsarhald at leggja um til elrikna grøna orku. Til hetta endamálið hevur stjórnin ætlan um at brúka 2,3 mia. kr. Í dag eru 80.000 oljufýr í Danmark og 380.000, sum verða rikin við gassi. Sambært ætlanini skulu 20.000 til 40.000 oljufýr leggja um og 50.000 til 80.000 umleggja til grøna orku í tíðarskeiðinum frá 2020 til 2040. Henda ætlan skal tryggja eina minking í CO2 uppá 0,7% um árið. Síðani kom næsta útspælið frá stjórnini, ið snýr seg um at skipa tvær sonevndar orkuoyggjar í Danmark innan 2030.
Ætlanin er at Bornholm skal vera ein av hesum oyggjunum. Danmark fer við hesi ætlan at vera fyrsta landið í heiminum, sum fer undir eina størri útbygging við havvindi, har farið verður frá havvindmylnulundum til orkuoyggjar. Tann eina av orkuoyggjunum skal liggja í Norðsjónum og framleiða 2GW men kunna byggja út til 10GW uppá longri sikt. Hin skal liggja nærhendis Bornholm og hava samband við bæði Sæland og Póland og kunna framleiða 2GW. Haraftrat skal Bornholm gerast til eina orkuoyggj upplýsir danska fíggjarmálaráðið og leggur aftrat, at tey 4GW frá báðum orkuoyggjunum er tvífalt tað, sum í dag verður framleitt á høvnunum kring Danmark.
“Við at seta á stovn heimsins fyrstu orkuoyggjar, seta vit hol á eina heilt nýggja tíð í danska vindævintýrinum, sigur Dan Jørgensen. Sum vera man eru tey á Bornholm sera fegin um útspælið frá stjórnini um at gera teirra oyggj til heimsins fyrstu orkuoyggj.
Hóast ætlanin verður væl móttikin, so fær hon eisini atfinningar, tí hon inniheldur ikki eina hækking í CO2 avgjaldi, nakað, sum fleiri av stuðulsflokkunum hava kravt. Til hetta sigur Nicolai Wammen, fíggjarmálaráðharri, at koronakreppan hevur voldt nógvar trupulleikar, sum hava kostað mong arbeiðspláss, og nógvar fyritøkur hava ilt við at fáa endarnar at røkka saman. So tað er ikki rætta tíðin til at koma við CO2 avgjaldi nú sigur ráðharrin. Kortini er stjórnin tilreiðar til seinni at hyggja eftir hesum avgjaldinum. Men her og nú verður eingin kollvelting leggur hann aftrat.
Viðmerkingarnar frá andstøðu og stuðulflokkum eftir útspælið frá stjórnini er sum heild negativt, tí flokkarnir halda ikki, at stjórnin fer nóg langt í royndunum at minka um CO2 útlátið innan 2050 frá bæði olju og gassi og frá vinnum sum landbúnaðinum.


text:
Starv í BankNordik
BankNordik er í eini spennandi menningartilgongd. Síðani 2009 er fyritøkan vaksin nógv og umfatar nú umframt banka- og tryggingarvirksemið í Føroyum eisini bankavirksemi í Danmark og Grønlandi. Í dag eru umleið 400 starvsfólk í samtakinum. Høvuðssæti bankans er í Tórshavn.
Umsókn av tínum eintingum
Tú ert altíð vælkomin at senda okkum eina umsókn av tínum eintingum. Umsókn og lívsrensl (CV) kunnu sendast til hr@banknordik.fo, ella til Starvsfólkadeildina, Oknarvegur 5, 100 Tórshavn. Vit goyma tína umsókn í 6 mánaðir og seta okkum í samband við teg, um hóskandi starvsmøguleikar stinga seg upp.


text:
Føroya vakrasta hálvmarathon 2020 verður
ítróttur05-07-2020 - 17:17 - Jóanis Albert Nielsen
Núer summarið í hondum og tað liggur væl fyri at venja í góðveðrinum.#FVHM verður eins og undanfarin ár fyrsta leygardag í september, 5. septembur. Vit ganga og renna úr Gásadali til Sandavágskirkju.
·Gangarar fara kl. 10:00 úr Gásadali
·Rennarar fara kl. 11:00 úr Gásadali
Vit hugsa byrðardygni og umhvørvið inn í sambandi við tiltakið. Eitt nú verður stuðul latin Krabbameinsfelaginum og Beranum. Vága Bjargingarfelagfær stuðul fyri dygga tænastu á hvørjum ári. Vit gleðast eisini um at hava ABC-fyri sálarheilsu, sum samstarvsfelaga. Rennitroyggjan, sum minni um renningina, kann keypast, tí tað er ein sannroynd, at øllum okkara tørvar ikki eina nýggja rennitroyggju. Tó so medalu fáa vit og Myndaboksin vitjar, so vit øll kunnu fáa eina mynd sum minni frá degnum.
Til ber at tekna seg til #FVHM við at vitja heimasíðuna www.frælsi.fo
Tiltakið verður skipað sambært leiðreglum frá koronaráðgevningini um frástøðu og reinføri. Sostatt verður eisini tikið fyrivarni fyri at, um gongdin í korona broytist vera tillagingar gjørdar.


text:
Í morgin fer 6. umfar í Betrideildini í gongd. HB fer til Trongisvágs sum oddalið, og liðið við fullum stigatali er greiður favorittur móti liðnum við einum stigi. Men um hugt verður eftir úrslitunum seinastu árini, so bendir okkurt á, at tað kann gerast heldur trupult hjá liðnum hjá Jens Berthel Askou.
Síðani TB flutti upp til 2012 kappingarárið eftir nógv í í næstbestu deildini hava liðini spælt níggu ferðir í Suðuroynni. Ein dystur var á Eiðinum í Vági. Tað var í 2018, seinna árið har talan var um felagslið, og tað var í samband við, at Jóansøkan var í Vági, og at nýtt graslíki var komið á vøllin har. Hetta gjørdist greitt tann mest ójavni dysturin, ið liðini hava spælt í Suðuroynni, síðani TB flutti upp aftur í 2014. Hetta var árið, har HB heilt suverent vann Betrideildina.John Villi Leo og Tróndur Jensen í dystinum á Jóansøku í Vági 2018. John Villi verður helst í byrjanaruppstillingini hjá TB í morgin - Tróndur er framvegis úti við krossbandsskaða
Annars hevur leika heilt javnt á seinastu fimm árini. Fýra javnleikir hava verið og báðir sigrarnir, sum HB hevur vunnið sær við Stóra, hava verið so smalir sum gjørligt - í dystinum í 2018 skoraði Jógvan Skeel Nolsøe ikki sigursmálið fyrrenn í yvirtíðini. Hjá TB (og TB/FCS/Royn) hevur tað ikki eydnast at vunnið hesi árini, men HB hevur havt tað trupult í Trongisvági.
Í 2012 vann TB, fyrstu ferð HB vitjaði nýggja vøllin. Árið eftir vann HB stórsigur - hetta var eitt FM-ár hjá teimum reyð-svørtu.
2012: TB - HB 4-2
2013: TB - HB 1-5
2015: TB - HB 1-1 (báðir dystirnir í Gundadali hetta árið endaðu eisini við javneliki)
2016:
TB - HB 0-1
TB - HB 0-0
2017: TB/FCS/Royn - HB 0-0
2018:
TB/FCS/Royn - HB 0-1
TB/FCS/Royn - HB 1-4 (Á Eiðunum - Jóansøka)
2019:
TB - HB 1-1
Dystir: 9
Sigrar til TB: 1
Javnleikir: 4
Sigrar til HB: 4


text:
Svartatalva
Dagføring av serstøku byggisamtykt E1, miðbýur
Við heimild í løgtingslóg nr. 13 frá 21. mai 1954 um býarskipanir og byggisamtyktir, seinast broytt við løgtingslóg nr. 19 frá 18. mars 2013, verður við hesum uppskot til broytingar í serstøku byggisamtyktini fyri E1, miðbýur, lagt fram til alment eftirlit.
Mál nr. 17/01397
Dagføring av serstakari byggisamtykt fyri E1 miðbýin, øki A, B, C.
- Broytingaruppskotið er gjørt í tráð við samtykta skipanaruppskotið.
- Byggiøkir hava fingið nýggja staðseting og broytt skap.
- Byggiøkir hava broytt mest loyvdu byggihædd.
Broytingarnar liggja frammi til alment eftirlit í Miðlan og á heimasíðuni hjá Klaksvíkar kommunu (sí www.klaksvik.fo/401) í tíðarskeiðinum frá 08. januar 2020 til 29. januar 2020.
Møgulig mótmæli ella broytingaruppskot skulu verða býráðnum í hendi í seinasta lagi 19.ferbruar 2020.


text:
Salmiakk er fluttur til Stokkhólm, og í Stokkhólmi hevur hann hvørki Norðnes-ommuna, Spøka ella Clin-Clint-Henrik.
Heimlongsulin er sum eitt svart hol, heldur Salmiakk. Líka til Hedda kemur. Hedda, sum er djørv og elskar Salmiakk. Hedda, sum hoyrir illa, men sær so mikið nógv betur.
Og tá ið Spøki kemur aftur, verður lívið fult av nýggjum skemti og kúllagerðum. Tað einasta, sum ikki er gott, er, at Clint-Clint-Henrik enn er í Norðnesi. Okkurt má gerast fyri at bjarga honum, tað vita bæði Salmiakk, Hedda og Spøki. Tí tey vita, at tú aldri mást svíkja ein vin.
Aftur


text:
Myndir: Hópin av fólki á Sjómannadegnum
top17-08-2019 - 18:07 - Jóanis Albert NielsenÍ góðveðrinum í morgun høvdu nógv fólk leitað sær út í Klaksvíksgarðin at vera við til vækomurøðuna hjá Jógvan Skorheim, borgarstjóra, har Høgni Hoydal, landsstýrismaður í fiskivinnumálum síðani setti Føroya Sjómannadag.
Áðrenn handanina av heiðursmerkum til bestu skip og bátar í Føroyum, varð Ellendur Abrahamsen, skipari á Tjaldrinum og Ólavi Halga í ein “mansaldur” – sum eisini í nógv ár var formaður fyri Skipara og Navigatørfelag, heiðraður fyri trúgva og drúgva tænastu – Sjómanninum og trygd hansara at frama. Hann fekk eina vakra blómusamanseting og ein ferðaseðil við Atlantic Airways frá Føroya Sjómannadegi.
Ikki er at gloyma stóra kaffiborðið, sum stóð á bryggjuni niðanfyri Fornminnasavnið, har fólk gingu til og frá – væl sett við kaffi, te, kakao, sunkist, sjómannabollum og vinarbreyði.
Um tað ikki var nóg mikið, so stóðu fleiri kør við ísi og Jolly Cola-dósum – tað var bara at fáa sær.
Langt fyri tíð byrjaði fólk at savna seg framman fyri Fisk & Chips-búðina hjá Hanus, sum man vera eitt av hæddarpunktunum, tó at til bar at fáa grindabúffar, laks og royktan makrel og mikið annað í mongu búðunum á havnalagnum.
Og so er alt ókeypis afturat – Fantastiskt! Afturat tí er veðrið gott og rættiliga lítt.


text:
Torkil hevur lagt døtrum sínum eina við, at tað er vandamikið at fara einsamallar frá húsum. Gentur mugu ikki ríða einsamallar, tí ikki allir vallarar hava góðar ætlanir.
Kortini fer Katrin einsamøll á rossabaki í kirkju …
Tá ið ein vallari seinni kemur til garðin hjá Torkili og tekur reyða serkin, ið Katrin var í um morgunin, upp úr pjøkanum, verður Ása ræðslusligin …
Torkils døtur er nýskrivað søga, ið byggir á kvæðið Torkils døtur. Evnið í søguni er frá miðøld. Søgan um Torkils døtur livir í halgikvæðum og sagnum og er til í øllum Norðurlondum.
Bókin er myndprýdd, øll sum hon er, við litríkum, fantastiskum myndum, sum unga evnaríka Herdis Jakobsen hevur teknað.
Grønur krabbi
Aftur